ОЛТИНСОЙ ТУМАНИ ҲОКИМИ АЛИШЕР ДЖУМАЕВНИНГ ИЙД ҚУРБОН ҲАЙИТИ МУНОСАБАТИ БИЛАН БАЙРАМ ТАБРИГИ\nОЛТИНСОЙ ТУМАНИ ҲОКИМИ АЛИШЕР ДЖУМАЕВНИНГ ИЙД ҚУРБОН ҲАЙИТИ...\nRahbar chiqishlari / 2021-07-19\nБарчангизни меҳр-оқибат, яхшилик ва саховат айёми, муборак ийди Қурбон Ҳайити муносабати билан чин дилдан табриклайман.\nМуборак Қурбон ҳайити халқимизга хос бўлган инсонпарварлик, меҳр оқибат, саховат ва ўзаро ҳамжиҳатлик каби фазилатларни қарор топтиради.\nЭнг буюк неъмат-тинчлик, тотувлик, хотиржамликда меҳнат қилиш, фарзандларимизни баркамол вояга етказиш, яхши яшаш завқини кўнглимизга жо қилган Истиқлол байрамининг шонли 30 йиллиги арафасида Қурбон ҳайити ҳам қўшалоқ байрам сифатида келиб, қувончимизга қувонч қўшмоқда.\nЎтган давр мобайнида мамлакатимиз раҳбари ташаббуслари билан дину эътиқодимизга янгитдан ҳаёт бахш этилди. Муқаддас динимиз, қадимий урфу одатларимиз, улуғ алломаларимизнинг бебаҳо меросини асраб-авайлаш ва ривожлантиришга алоҳида эътибор қаратилди.\n2021 йил 13 июль куни Ўзбекистон Республика Президентининг «Қурбон ҳайитини нишонлаш тўғрисида»ги қарори имзоланди. Қарорга мувофиқ, 20 июль – Қурбон ҳайити байрами мамлакатимизда карантин талабларига риоя қилган ҳолда халқимизнинг диний ва миллий анъаналарига мос равишда оила даврасида ўтказилади.\nХусусан, ёши улуғ кексалар ва беморлар ҳолидан хабар олиш ҳамда ҳайит билан табриклаш ва бошқа миллий урф-одатлар билан боғлиқ анаъаналарни алоқа воситалари орқали амалга ошириш тавсия этилмоқда. Боиси,икки йилдан бери жаҳонда барча инсониятни ташвишга солиб турган коронавирус пандемияси ҳар биримиздан ҳар лаҳза огоҳ бўлиш, ўзимизни ва яқинларимизни бу аср вабосидан асраш учун карантин қоидаларига қатъий риоя қилишни тақозо этаяпти. Шу билан бирга пандемия янада авж олмаслиги, унинг оқибатларини юмшатиш мақсадида қурбон ҳайити куни Ийд номози масжидларда ўқилмайди, унинг ўрнига уйда зуҳо номози ўқилади.\nҲайит кунларини ғанимат билиб, барча гина-кудратларни унутиб, кечиримли бўлиш инсонга хос бўлган гўзал фазилатлардандир.\nУшбу муборак айёмда юртимиз равнақи, халқимиз осойишталиги ва фаровонлиги йўлида олиб борилаётган барча хайрли ишларда Яратганнинг ўзи ҳаммамизга мададкор бўлишини тилайман. Ийди Қурбон Ҳайитининг файзу баракаси қалбларимизни ва хонадонларимизни мунаввар айласин.\nБарчангизни, оила аъзоларингизни Ийд Қурбон Ҳайити — меҳр-саховат айёми муносабати билан яна бир бор табриклайман. Юртимиз тинч, Ватанимиз обод ва фаровон бўлсин.\nБарчамизга ҳайит байрами муборак бўлсин!


Ўзбекистон U-16 аёллар терма жамоаси Хитойга мағлуб бўлди — Ўзбекистон футбол ассоциацияси расмий сайти.\nЎзбекистон U-16 аёллар терма жамоаси Хитойга мағлуб бўлди\nЎзбекистон U-16 аёллар терма жамоаси Шри-Ланканинг Коломбо шаҳрида ўтаётган Осиё чемпионатининг саралаш босқичидаги сўнгги учрашувида майдонга тушди. Ўйин Коломбо шаҳридаги «СR&FC Grounds» ўйингоҳида Тошкент вақти билан 14:30 да бошланди.\nМусобақа фаворити бўлган Хитойга қарши кечган ўйинда Илҳом Ханжариев шогирдлари жавобсиз 8 та гол ўтказиб юборишди. Умумий ҳисоб китобларга кўра гуруҳда 1 ўринни 12 очко билан Хитой U-16 аёллар терма жамоаси эгаллаган бўлса, Иордания ҳамда Ўзбекистон 7 очкодан жамғаришди. Тўплар нисбатидаги устунлик эвазига Иордания гуруҳда 2 ўринни эгаллади.\nЭслатиб ўтамиз, Илхом Ханжариев шогирдлари биринчи турда Иордания билан 0:0 ҳисобида дуранг ўйнашган бўлса, иккинчи турда Гуам устидан 3:1 ҳисобида, 3-турда эса Шри-Ланка устидан 4:0 ҳисобида ғалаба қозонишган эди.


“Металлург”: Назорат ўйинида “Олмалиқ” мағлуб этилди - Спорт UZ - Скачать музыку бесплатно новинки музыки 2016-2017\nЧилонзор туманидаги мунъий қопламали майдонида Тошкент вилояти жамоалари – “Металлург” ва “Олмалиқ”нинг дерби-кўрик ўйини бўлиб ўтди. Қизиқарли ва муросасиз курашлар остида ўтган ўйин бекободликларнинг ишончли ғалабаси билан якунланди – 4:2. Учрашувнинг илк дақиқалариданоқ ташаббусни ўз қўлларига олишган металлургчилар 6-дақиқага келганда ҳисобни очишга муваффа бўлишди. Шерикларидан тўпни жарима майдони бурчагида қабул қилиб олган Дилмурод Каримов кучли зарбаси билан тўпни дарвозанинг олис бурчагига жойлаб қўйди. Олмалиқликлар асосан қарши ҳужум тактикасига таянишди. Шундай ҳужумлардан бирида бекободлик ҳимоячилари ўз жарима майдончаларида Арслонмурод Омоновни қўполлик билан тўхтатиб қолишди. Пенальтини Фарҳод Тожиев бехато амалга оширди – 1:1. Танаффусдан кейин Игорь Шквирин таркибни деярли тўлиқ алмаштирди. Рустам Мирсодиқов эса аксинча ўзи хоҳлаган позицияларда янги кучларни синаб кўрди. Иккинчи тайм бекободликларнинг устунлиги остида ўтди. Бу сафар “Металлург” ўйинчилари Михаил Наумов қўриқлаётган дарвозага учта тўп киритишди. Даставвал Зоҳид Абдуллаев дублга эришган бўлса, ўйин якунида Суннатилла Эрматов муваффақият қозинди. Жавоб голи муаллифи Дониёр Исмоилов бўлди. Ҳисоб бунданда йирик бўлиши эҳтимоли ҳам йўқ эмасди. Аммо Озод Комилов дарвозабон билан яккамаякка қолган ҳолатдан фойдалана олмади. Энди бекободликлар сафидаги ўзгаришлар хусусида. Январь ойида жамоа лагерини икки ўйинчи тарк этди. Ярим ҳимоячи Руслан Вагапов “Қизилқум” жамоасига бориб қўшилган бўлса, Сардор Расулов “Шўртан”да ўйнашни ихтиёр этди. Ўз навбатида “Металлург” жамоаси устозлари бўш қолган чизиқларни истеъдодли ёшлар билан тўлдиришяпти. Айни пайтда клуб ёшлар таркибидан чақирилган ўйинчилар билан бир қаторда “Бунёдкор” ёшлар таркибида ўйнаган Жавоҳир Эсонқулов, Эргаш Исмоилов, Муҳаммад Қаҳрамонов, Фарҳод Намозов, “Олмалиқ”да фаолият юритган Улуғбек Худойбердиев шулар жумласидандир. Мавсум бошлангунча “Металлург” қароргоҳига яна икки-уч нафар янги ўйинчи келиши кутиляпти. Бекободликлар навбатдаги назорат учрашувини эртага, “Бунёдкор” академияси майдонида “Бухоро” жамоасига қарши ўтказади.“Металлург” – “Олмалиқ” – 4:2. “Чилонзор” стадиони. Ҳакамлар:Аҳрол Рисқуллаев, Элдор Турсунов, Жаҳонгир Абдураззоқов, Шуҳрат Ражабов. Назоратчи ҳакам:Сардор Нажафалиев. Голлар: Дилмурод Каримов (6), Фарҳод Тожиев (28-пенальтидан), Зоҳид Абдуллаев (62, 68), Дониёр Исмоилов (70), Суннатилла Эрматов (89). “Металлург”:Зафар Сафоев, Даврон Каримқулов (Мирғиёс Сулаймонов), Ҳикмат Ҳошимов, Вусол Магеррамов (Улуғбек Худойбердиев), Мурод Тошматов, Дониёр Одилов (Фарҳод Намозов), Дилмурод Каримов (Суннатилла Эрматов), Аюбхон Нўъмонов, Жавоҳир Эсонқулов, Эргаш Исмоилов, Зоҳид Абдуллаев (Озод Комилов). Заҳирадагилар: Суҳроб Султонов, Жасур Аҳмедов, Саид Абдужабборов, Муҳаммад Қаҳрамонов. “Олмалиқ”:Никита Шквирин (Михаил Наумов), Раҳматилла Бердимуродов (Азамат Исроилов), Евгений Гоголь, Саидкомил Акбаров (Азиз Суюнов), Иброҳим Раҳимов (Ҳожиакбар Абдуқаҳҳоров), Тимур Шарипов, Миржамол Қосимов (Зоҳир Пиримов), Диёр Туропов (Мурод Ражабов), Фарҳод Тожиев, Арслонмурод Омонов (Ислом Исоқжонов), Дониёр Исмоилов. Огоҳлантиришлар:Раҳматилло Бердимуродов, Евгений Гоголь, Даврон Каримқулов - деб хабар бермоқда Stadion.uz нашри.


21.09.2010 Чоп этиш учун\n2010 йил 5 август куни UZ Milliy domeni Internet-Festivali 2010 ўз ишини бошлаган эди. Ўтган бир ой давомида мамлакатимизда фаолият юритаёган интернет сайтлари 14 йўналишдаги номинациялар бўйича ғолиблик учун курашдилар.\nУшбу фестивалда «Ўзбекистон маданияти ва санъати форуми» жамғармаси, «Kеlajak ovozi» ташаббускор ёшлар Маркази, Компьютер ва ахборот технологияларни ривожлантириш ва жорий этиш UZINFOCOM Маркази ва Mirada Software компанияси фестивал ташкилотчилари сифатида, InfoCOM.UZ журнали фестивал координатори сифатида иштирок этди. Фестивални Ўзбекистон алоқа ва ахборотлаштириш агентлиги ва Ўзбекистон Хотин-қизлари Қўмитаси расмий қўллаб-қувватладилар.\nИккинчи даражали Миллий UZ домени 1995 йил 29 апрель куни ташкил этилган эди. 2010 йил 5 август ҳолати бўйича фаол доменлар сони иккинчи даражали UZ ҳудудининг ўзида 10 500 дан ортиқни ташкил этмоқда. UZ домени тааллуқли учинчи даражали яна бир неча минглаб доменлар ҳам мавжуд. Фақатгина 2010 йил бошидан UZ зонасида мингдан ортиқ иккинчи даража доменлар рўйхатдан ўтди. Айнан шунинг учун 2010 йилдан бошлаб интернет-фестивални ҳар йили ўтказишга қарор қилинди.\nАҳолининг кенг қатламлари орасида Қонунчилик палатаси фаолияти, қабул қилинаётган қонунларнинг мазмун-моҳиятини кенг тарғиб қилишда www.parliament.gov.uz сайти ҳам муносиб иштирок этиб келмоқда. Ушбу сайт орқали парламент ҳаётига оид тезкор ахборотлар ўзбек, рус, инглиз тилларида эълон қилиб борилмоқда. Бунда сиёсий партиялар фракциялари, қўмиталарда фаолият юритаётган ОАВ учун масъул бўлган депутатларимизнинг муносиб ҳиссаси бор. Улар томонидан ўтказилаётган йиғилишлар, қонун лойиҳаларини такомиллаштиришга хизмат қиладиган давра суҳбатлари, илмий-амалий семинарлар хусусидаги ахборотларни Қонунчилик палатасининг Матбуот хизматига доимий равишда тақдим этиб боришлари, сайтнинг янада оммабоплигини оширмоқда ҳамда парламент ҳаётини ёритувчи журналистларга кенг имкониятлар яратмоқда.\nЎзбекистон Республикаси Олий Мажлиси Қонунчилик палатаси ҳузурида аккредитациядан ўтказилган оммавий ахборот воситалари вакиллари ушбу имкониятдан унумли фойдаланиб, телевидение, радио ва босма нашрлар, интернет сайтларида қонунчилик соҳасида амалга оширилаётган ўзгаришлар хусусида кенг жамоатчиликни огоҳ этиб келмоқдалар.\nФурсатдан фойдаланиб, барча ҳамкорларимизни ушбу муваффақият билан қутлаймиз.\nКўришлар сони: 7649


Гонконгда парранда гриппининг ўта тажовузкор тури аниқланди - Халқ сўзи\n15:17 15 Январь 2021 Дунё\nУшбу штамм Хитой билан чегарадаги «Май По» ботқоқ қўриқхонадаги ёввойи қушлардан олинган намуналардан топилди. Олимларнинг фикрига кўра, вирусни ушбу ҳудудда қишлайдиган кўчиб юрувчи қушлар олиб келган.\nГонконгда 1997 йилдан бери бир неча бор парранда гриппи авж олган. Бироқ, H5N8 штамми бу ҳудудда биринчи марта аниқланди. Шу муносабат билан вилоят санитария хизматлари парранда сотиладиган бозорлар устидан назоратни кучайтирди.\nМаълумот учун, 2 январь куни Японияда парранда гриппи эпидемияси қайд этилган эди.


Дунёдаги энг таҳликали тоғлардан бирида туристлар учун экспедиция ташкил қилинади\n18:43 / 07.10.2015\nТурлар фақат шу пайтгача 3.5 минг м баландликка чиқиб улгурган инсонларга тегишли бўлади. Сайёҳларни профессионал гидлар кузатиб боради. Экскурсия нархи 60 минг долларни таклиф қилади.\nК2 номи билан машҳур Чогори чўққисининг баландлиги 8 614 м дир. У дунёдаги энг хавфли тоғлардан бири саналади. Қорақурум тизмасининг таркибий қисми бўлмиш чўққи дунёнинг энг шимолий “саккиз минглиги”дир. Унга биринчи марта 1954 йили муваффақият билан чиқилган.


ЎзА - Хитойда Эквадордан келтирилган креветкалар қутисидан COVID-19 топилди\nХитойда Эквадордан келтирилган креветкалар қутисидан COVID-19 топилди\nХитой божхона хизматчилари Эквадордан импорт қилинган музлатилган оқ Жанубий Америка креветкаларида COVID-19 вирусини аниқлашди, деб маълум қилди жума куни Хитой бош божхонаси бошқармасининг импорт қилинадиган маҳсулотлар хавфсизлиги бўлими бошлиғи Би Кесин.\n"Учинчи июлда Далян шаҳри божхона бошқармаси Эквадор компанияси жўнатган Жанубий Америка оқ креветкалари юкланган контейнерларни текширган. Учта қутида COVID-19 бўйича тест натижалари ижобий чиққан", - деди хитойлик мулозим матбуот анжуманида.\nХудди шу куни Сямен шаҳри божхонаси иккита музлатилган Жанубий Америка креветкалари қутисида COVID-19 тестига ижобий натижа берган намуналарни аниқлаган.\nШу билан бирга, креветкаларнинг ўзида ва қутининг ички томонидан олинган намуналарда коронавирус чиқмаган.\nМутахассислар эквадорлик учта компаниянинг контейнерлари ичида COVID-19 бўлиши мумкинлиги бўйича огоҳлантириш берди.\nЭкспертларнинг таъкидлашича, тест натижалари маҳсулотларда вирус борлигини англатмайди, бироқ ушбу учта компанияда санитар хавфсизлигига тўлиқ амал қилинмаётгани равшан бўлди. Шу боис Хитой божхона хизмати Хитойдаги Эквадорнинг ушбу учта компаниясига қарашли корхоналаридан лицензияларни вақтинча олиб қўйишга қарор қилди ва маҳсулотларни импорт қилишни ҳам тўхтатди.


«Artceiling» – кенг турдаги, алюмин асосли металл осма шифтлари энди Ўзбекистонда\n11:00 / 08.07.2020\n«Artceiling» компанияси Ўзбекистон бозорида сифатли алюмин асосли металл осма шифтлар тақдим этувчи истиқболли компания сифатида ном қозонган. Компаниянинг мақсади интеллектуал муҳандислик тажрибаси ва билимлар интеграциясини қўллаш орқали юқори технологияли маҳсулот ишлаб чиқариш жараёнини уйғунлаштиришдан иборат. Бунинг ортидан қурилиш ҳамда меъморчилик соҳасига юқори талабларга жавоб берувчи шифт конструкциялари тақдим этилади.\n«Artceiling» компанияси алюмин асосли металл шифтлар бўйича етакчи ишлаб чиқарувчи сифатида шифтларни безаш бўйича ҳамиша янги ечимлар излашга эътибор қаратади. Шунинг учун ҳам компаниянинг асосий йўналишларидан бири шифтларга мураккаб дизайнерлик ишлови беришдан иборат. Дизайнерлик ишлови берилган осма шифтлар фантазияни юқори даражада очиб бериш ва шифт тасвирига такрорланмас гўзаллик бахш этиш хусусиятига эга.\nБиз ишлаб чиқараётган шифт тизимлари ҳар қандай замонавий бинолар дизайнида ажралмас қисм ва функционал таркибга айланади. Компаниямиз меъморий бюролар, лойиҳа-монтаж компаниялари, кичик дизайн студиялар билан янги ечимлар борасида мунтазам ҳамкорлик қилиб боради.\nОсма шифтлар қўлланилувчи майдонлар:\n• Савдо-кўнгилочар мажмуалар;\n• Кўргазма марказлари;\n• Темирйўл вокзаллари;\n• Идоралар (офислар);\n• Ресторан, қаҳвахона, ошхоналар;\n• Спорт заллари;\n• Мактаблар, шифохоналар;\n• Кириш йўлаги устидаги тўсиқлар;\n• Ҳаммом, ошхона, террасалар;\n• Хизмат бинолари ва бошқалар.\nАлюминий асосли металл осма шифтларнинг афзалликлари:\n• Монтажнинг оддийлиги ҳамда шифтнинг нотекис жойлари ва нуқсонларини беркитиши;\n• Универсаллик — бу жиҳат ёнғин хавфсизлиги, намликка чидамлилик, ҳар қандай биноларда қўллаш мумкинлиги билан намоён бўлади;\n• Турли ранглар, материаллар ва ҳар-хил ўлчамдаги панеллар мавжудлиги;\n• Мустаҳкамлик — рейкали осма тизимлар 50 йилгача хизмат қилиши мумкин;\n• Чидамлилик – алюмин асосли метал осма шифтлар ўзининг зангламаслик хусусияти билан ажралиб туради.\nArtceiling, Сизларга замонавий ва шу билан бирга такрорланмас шифтларни тақдим этишдан асло тўхтамайди.\nArtceiling — биз билан мукаммаллик сари бир қадам!\nМурожаат учун телефонларимиз:


Шерзодхон Қудратхўжаев: “Медиа оламдаги “ахлат жанги” қачон тугайди?” — Ishonch Gazetasi\nЖамиятимизнинг оғриқли нуқталари ҳақидаги муҳокамалар борган сари уларнинг ечимларини топишга эмас, янги бўлмағур муаммоларни келтириб чиқаришга асос бўлмоқда. Оқибатда эса асосий муаммолар қолиб, кимнингдир шахсиятига, оиласи, бизнеси умуман барчасига тош ота бошлаяпмиз…\nУшбу постни ёзишимнинг сабаби – жамиятимизда тобора ривожланиб бораётган агрессия аломатлари. Эътибор берганмисиз, оддий бир ишни битириш учун муомала билан ёндашув ўрнига кескин талаб ёки шарт қўямиз, йўлда ҳайдовчилар бир-бирларига жаҳл қиладилар, пиёданинг ҳатто йўлакдан секинроқ ўтиши ҳам айримларнинг жиғига тегади ва уни устидан босиб ўтишдан тоймайдилар. Дўконлар, ошхоналар ва коммунал тўловлар учун навбатда турган одамлар ўртасида у ёки бу арзимас сабаб катта жанжал чиқади.\nНега бундай? Бу каби негатив муҳитнинг пайдо бўлиши ва тарқалишининг сабаби нимада?\nМенинг кузатувларим шуни кўрсатмоқдаки, бугун жамиятда бир-биримизга нисбатан агрессия кайфияти ҳукмронлик қилмоқда.\nБулар нимада намоён бўлмоқда?\nҲолатнинг замирида баъзи омиллар ётибдики, уларни ўрганиш лозим. Биз бир-биримиздан норозимиз, қўшнимиздан норозимиз, жигарларимиздан норозимиз, яна баъзилар жамиятдан норози. Бундай фуқаролар онгида жамият унга нисбатан адолатсизлик қилаётгандек туюлмоқда. Яъни, кимдир уни қадрламаган, яна кимнидир яхши даволашмаган, яна кимгадир яхши дарс беришмаган, кимнидир эса яхши ишга олишмаган, кимдир эса оддий меҳр шайдоси, хуллас, оддий қилиб айтганда “бошқалар ош еб, у қуруқ қолгандек”.\nБу жараёнлар илгари интернет йўқ пайтда ҳам бўлган. Фақат бу ҳақида ҳамма ҳам билавермаган. Аммо ҳозирга келиб бу негатив ҳолатларнинг барига оммавий гувоҳ бўлишмоқда. Бу энди чойхонадаги ўзаро гурунглардан ижтимоий тармоқларга кўчиб ўтди. Бу масала илмий ёндашувни талаб этгани боис мен ҳамкасбларим Нозима Муратова, Навбаҳор Имомова, Камола Юсупова ва Лайло Тўраевалар билан биргаликда унинг сабабларини очишга ҳаракат қилдик. Ожизона ташхисимиз шуки, бу масала кеча ёки бугун пайдо бўлмаган, бу жараён ўтган асрнинг 80 йиллар охирида СССР парчаланиб, янги тузумга ўтиш жараёни бошланганидан буён акс-садо бермоқда. Лекин биз бугун 27 йилдан буён бу масала юзасидан бирор ишни амалга ошира олганимизча йўқ. Кўпчилик учун СССР парчаланиши ва янги давлат юзага келиши оғир кечди, айниқса, ижтимоий соҳа вакилларининг даромадларига бу жараён қаттиқ салбий таъсир қилди. Биз бозор муносабатларига ҳам тўлиқ ўта олмадик, трансформация жараёни ҳам чўзилиб кетди. Аммо ана шу ўтиш жараёни бизнинг мамлакатда қўшниларимиздан кўра анча чўзилиб кетганини ҳам айтиш жоиз.\nИлгари қатор сабабларга кўра ижтимоий тармоқларга олиб чиқишга журъат қилинмаган мавзулар бугун оммавий муҳокама этилмоқда. Бу яхши ёки ёмон? Яхши шекилли. Чунки муҳокамалар жараёнида ушбу муаммоларнинг кескинлик даражаси пасайиши, уларнинг халқ орасида эркин муҳокама қилиниб, муаммолар ўткирлиги олиб ташланаётгани қувонарли ҳол, албатта. Ва яна бир муҳим жиҳати шундаки, бу жараённи барча демократик мамлакатлар бошдан ўтказган ва биз ҳам бу жараёндан худди тумов билан оғриган бемор ўзида касалликка нисбатан иммунитет ҳосил қилиб ўтганидек соғлом, чидамли иммунитет билан ўтиб олишимиз лозим. Сўз эркинлигининг баҳоси ҳам, жазоси ҳам – шу. Чидаш керак, тобланиш керак. Ўткинчидир бу. Ёдимга Сулаймон (а.с)нинг машҳур узуги тушди. Буниси ҳам ўтиб кетади.\nБугун ижтимоий тармоқларда муҳокама қилинмайдиган тақиқ мавзу қолгани йўқ. Албатта, ҳар бир инсон ўз фикрига эга, эркин фикрлаш ва фикрни оммавий билдириш барчанинг ҳуқуқига киради. Аммо шундай нозик пардалар борки, ҳар ким истаганича фикр билдира олмайди. Булар шахсий ҳаётга аралашув, кимнидир ҳақорат қилиш, кимгадир таҳдид қилиш, кимгадир уруш эълон қилиш. Бу учун жавобгарлик ҳам бор эканини билиб олишимиз шарт. Ана шундай ҳолатлар: инсонларнинг шахсий ҳаётига дахл қилиш, кимнидир иғво қилиш, таҳқирлаш, қадр-қийматини топташ, мавзуни юзаки чайнаш, “деди-деди”ларнинг кўпайиб бориши бир пайтлар АҚШ тажрибасида “Trash War” яъни ОАВдаги “ахлатлар жанги” деб таърифланган. Демак, “ахлат урушлари” бизга ҳам етиб келибди-да. Нимагадир ёмон нарсалар тезда етиб келади, яхшиларидан кўра.\nАммо муҳокама қилувчи инсонлар ана шундай ҳолатларни шахсан бошдан кечирмагунларича, жараён қурбони бўлиш қандай эканини била олмайдилар.\n“Хўш давоми нима бўлади”, деб сўрашингиз мумкин? Бу кетишда маъмурий судларга янги прецедентлар пайдо бўлади.\nБуни ҳам улғаяётган организм оғриқлари сингари барча демократик давлатлар бошдан кечирган. Савол туғилади, биз бу шароитда нима қилишимиз керак? Назаримда, ўзимизни тута билишимиз, шахсиятга тегмаслигимиз, шахсий ва жамиятга оид масалалар ўртасидаги фарқни ажрата билишимиз, нима бўлган тақдирда ҳам ўзаро ҳурматни, бағрикенг муносабатни сақлай билишимиз муҳим.\nШунда биз бу “тумов”дан тезроқ тузаламиз ва жамиятда бунга нисбатан иммунитет ҳосил қилиб, ривожланишнинг кейинги босқичига кўтариламиз.\n“Халқаро пресс-клуб” раиси


– Отам Мирзачўлни ўзлаштиришга келган. Ўша даврда қурилган вақтинчалик бошпаналар, барак уйлар ҳам кўзимизга яхши кўринган. Аммо бугун одамларга муносиб турмуш шароити яратиб бериш жуда катта иш. Энг муҳими, давлатнинг эътибори зарур. Мирзачўлда бу ишнинг уддасидан чиқишибди. Ижтимоий иншоотлар ва хонадонлар ишлаш, яшаш учун қулайлигидан, муҳандислик инфратузилмаси мукаммаллигидан одамлар рози эканига гувоҳ бўлдик. Катта куч, катта маблағ талаб этадиган бу ишлар қисқа муддатда бажарилгани ҳам давлатнинг алоҳида эътибори ва ғамхўрлиги самарасидир.


Ферверк | medu.uz - Дорилар ҳақида маълумотлар ўзбек тилида\nHome Йўриқномалар Ферверк\nПрепаратнинг савдо номи: Ферверк\nТаъсир этувчи моддалар (ХПН): парацетамол, фенирамин, аскорбин кислотаси.\nфаол моддалар: парацетамол – 500 мг, фенирамин – 25 мг, аскорбин кислотаси – 200 мг.\nёрдамчи моддалар: сахароза, сувсиз лимон кислотаси, тозаланган натрий карбоксиметилцеллюлоза, натрий сахарини, лимонли ёки малинали ҳушбўйи.\nТаърифи: оч-қаймоқ рангдан, оч-сариқ ранглигача бўлган, ўзига хос лимон ёки малина ҳидли кукун.\nФармакотерапевтик гуруҳи: Ўткир респиратор касалликларни симптомларини баратараф этиш учун восита.\nПарацетамол оғриқни қолдирувчи ва иситмани туширувчи таъсирга эга, бу уни гипоталамусдаги терморегуляция марказига таъсири билан боғлиқ: бош оғриғи ва оғриқнинг бошқа турларини йўқотади, ошган хароратни пасайтиради.\nАскорбин кислотаси (С витамини) оксидланиш–қайтарилиши жараёнларини, углеводлар алмашинувини, қоннинг ивишини, тўқималарининг регенерациясини бошқарилишида, глюкокортикостероидлар, коллаген ва проколлагеннинг синтезида иштирок этади; капилярларнинг ўтказувчанлигини нормаллаштиради. Организмнинг қаршилигини оширади, бу иммун тизимини рағбатлантириши билан боғлиқ. Фенирамин – Н1-гистамин рецепторларининг блокатори, ринорея, буруннинг битиши ҳиссини, аксириш, кўз ёшини оқиши, қичишиш ва кўзларнинг қизаришини камайтиради.\nЎткир респиратор вирусли инфекциялар (симптоматик даволаш), ринофарингитда қўлланади.\nИчга 1 пакетчадан суткада 2-3 марта буюрилади. Препаратни бир стакан илиқ сувда тўлиқ эритиш ва ҳосил бўлган эритмани дарҳол ичиш керак. Препаратни овқатни қабул қилишлар орасида қабул қилган маъқул.\nПрепаратни қабул қилишлар орасидаги интервал камида 4 соат бўлиши керак.\nЖигар ёки буйрак фаолиятини бузилишлари бўлган ва кекса беморларда препаратни қабуллари орасидаги интервал 8 соатдан кам бўлмаслиги керак.\nШифокорнинг маслаҳатисиз оғриқни қолдирувчи восита сифатида буюрилганида қабул қилишнинг давомийлиги 5 кундан ва иситмани туширувчи восита сифатида 3 кундан ошмаслиги керак.\nПрепарат тавсия қилинган дозаларда яхши ўзлаштирилади.\nКўнгил айниши, эпигастрал соҳада оғриқ, аллергик реакциялар, (тери тошмаси, қичишиш, эшакеми, Квинке шиши).\nКам ҳолларда – қон яратилишини бузилишлари (анемия, тромбоцитопения, метгемоглобинемия), оғизни қуриши, аккомодация фалажи, сийдикни тутилиши, уйқучанлик.\nУзоқ муддат тавсия қилинганидан аҳамиятли юқори дозаларда қўлланганида, жигар ва буйрак фаолиятини бузилишининг эҳтимоли ошади, периферик қон манзарасини назорат қилиш керак.\n– Парацетамол, аскорбин кислотаси, фенирамин ёки препаратнинг хар қандай бошқа компонентларига юқори сезувчанлик.\n– Меъда-ичак йўлларининг эрозив ярали шикастланишлари (зўрайиш босқичида).\n– Буйрак етишмовчилиги.\n– Портал гипертензия.\n– Глюкоза-6-фосфатдегидрогеназа танқислиги.\n– Болалар (15 ёшгача).\n– Ҳомиладорлик (I ва III уч ойлиги) ва лактация даврида қўллаш мумкин эмас.\nЭҳтиёткорлик билан: жигар етишмовчилиги, ёпиқ бурчакли глаукома, простата безининг гиперплазияси, туғма гипербилирубинемиялар (Жильбер, Дубин-Джонсон ва Ротор синдромлари), вирусли гепатит, алкоголли гепатит, кексаларда эҳтиёткорлик билан қўлланади.\nЭтанол антигистамин препаратларининг седатив самарасини кучайтиради. Антидепрессантлар, паркинсонизмга қарши воситалар, антипсихотик воситалар (фенотиазин хосилалари) – ножўя таъсирларнинг ривожланиши хавфини оширади (сийдикни тутилиши, оғизни қуриши, қабзият). Глюкокортикостероидлар – глаукома ривожланиши хавфини оширади.\nЖигарнинг микросомал оксидланиши индукторлари (фенитоин, этанол, барбитуратлар, рифампицин, фенилбутазон, трициклик антидепрессантлар) гидроксилланган фаол метаболитларининг ҳосил бўлишини оширади, бу катта бўлмаган дозани ошириб юборишларида оғир интоксикацияларнинг ривожланиши мумкинлигини белгилайди. Этанол ўткир панкреатит ривожланишига олиб келади. Микросомал оксидланиш ингибиторлари (шу жумладан, циметидин) гепатотоксик таъсири хавфини пасайтиради. Парацетамол урикозурик препаратларнинг самарадорлигини пасайтиради.\nМетаклопрамид, домперидон ёки колестерамин қабул қилинганида шифокор билан маслахатлашиш керак.\nПлазмада сийдик кислотаси ва глюкоза концентрациясини миқдорий аниқлашда лаборатория текширишларининг кўрсатгичлари ўзгариши мумкин.\nЖигарнинг токсик шикастланишидан сақланиш учун парацетамолни алкоголли ичимликлар билан қўшиш, шунингдек алкоголни сурункали истеъмол қилишига мойил шахслар қабул қилишлари мумкин эмас.\nАлкоголли гепатози бўлган шахсларда жигар шикастланишларининг хавфи ошади.\nПрепарат болалар ололмайдиган жойда сақлансин ва ўрамида кўрсатилган яроқлилик муддати ўтганидан сўнг қўлланмасин.\nСимптомлари: тери қопламаларини оқариши, иштаҳани пасайиши, кўнгил айниши, гепатонекроз (интоксикация оқибатидаги некрознинг яққоллиги бевосита дозани ошириб юборилишининг даражасига боғлиқ). Катталарда токсик таъсири 10-15 г дан ортиқ парацетамол қабул қилинганидан кейин бўлиши мумкин: “жигар” трансаминазалари фаоллигини ошиши, протромбин вақтини ошиши (қабул қилинганидан кейин 12-48 соат ўтгач); жигарнинг шикастланишини кенг клиник манзараси 1-6 кун ўтгач намоён бўлади. Кам ҳолларда жигар етишмовчилиги яшин тезлигида ривожланади ва буйрак етишмовчилиги билан асоратланади (тубуляр некроз).\nДаволаш: доза ошириб юборилганидан кейинги биринчи 6 соатда-меъдани ювиш ва SH-гуруҳи донаторларини ва глутатион синтези ўтмишдошлари метионни доза ошириб юборилганидан кейин 8-9 соат ўтгач ва N-ацетилцистеинни 12 соат ўтгач юбориш. Қўшимча терапевтик тадбирларни (кейинги метионинни юбориш, вена ичига N-ацетилцистеинни юбориш) зарурати қондаги парацетамолнинг концентрацияси, шунингдек уни қабул қилганда кейинги ўтган вақт билан белгиланади.\nИчга қабул қилиш учун эритма тайёрлаш учун кукун.\n13,1 гдан полимер қопламали қоғоз пакетчаларда.\n8, 10 пакетчадан қўллаш йўриқномаси билан бирга картон қутига жойланади.


ДУНЁ ШУНДАЙКИ, ҲАР ҚАНДАЙ МУКАММАЛ ҚАРОР ҲАМ ШУБҲА ОСТИГА ОЛИНИШИ МУМКИН\nАҳмаджон Мелибоев битикларида кенг дунёқараш, билим соҳиби, адабиёт билимдони, шу куннинг ҳавоси билан яшаётган шахс кўринади. Айниқса, ижод йўлида ўз ўрнига эга бўлишни истаган киши бор - Мелибоев китоблари, мақолаларини албатта ўқиши даркор.\nБугун ижтимоий тармоқлар асосий хабар ташувчига айланди. Сифат, савия эмас, тезкорлик биринчи ўринга кўтарилди. Сиз бир масала моҳиятини англаб, тарафлар фикрини олиб, тарозининг шайини бирор томонга босмаслик тараддудида уларнинг сарасини саракка, пучагини пучакка ажратаётган бир чоғда бирор блогер ёки шунчаки смартфони бор хоҳлаган киши икки қатор сўз ва видео билан "улоқ"ни илиб кетяпти. Ўз-ўзидан сиз азбаройи меҳнат қилиб, атрофлича ўрганган мавзу бир қадар аҳамиятини, қизиқарлилигини йўқотаётгани ҳам бор гап.\nАммо ижтимоий тармоқларда тинимсиз, сониясига бодраб чиқаётган хабарлар оқими кишиларни вақти келиб чарчатиши, бездириши турган гап. Шундай вазиятда кишилар сифатли, савияли материалларга эҳтиёж сезади. Буни дунёнинг энг ривожланган мамлакатларида ҳали-ҳануз газеталар, театру опера каби санъат турлари барҳаёт эканидан ҳам билиш мумкин.\nШундай экан, яхши ёзадиган ижодкор бўлишни истасангиз, биз қуйида келтирган парчаларни, улар олинган китобу мақолаларни ўқиб чиқинг.\nИнсон бу ёруғ оламда умргузаронлик қилар экан, ҳаёти давомида кутилмаган ҳодисаю ҳолатларга дуч келиши, мураккаб муаммолар гирдобига тушиб қолиши мумкин. Бундай пайтда тил нажоткор кучга айланади, ҳиссиётга берилиб, ғазаб отига минган киши эса ожизлик қилиб, бир оғиз ноўрин сўзи билан уни баттар мураккаблаштиради. Ҳаётда ўйламай-нетмай айтилган биргина сўз, беҳаё бир ибора оилани барбод қилгани, ака-ука, опа-сингил, қариндош-уруғни бир-бирига тескари қилиб қўйганига мисоллар кўп. Миллат шаънига ботадиган, ғурурига тегадиган асоссиз айблов ёки таҳқир боис халқлар, мамлакатлар ўртасига рахна солингани, жангу жадалларга сабабчи бўлгани ҳам сир эмас.\nБу дунёда уйини меҳмонлар билан тўлдириб, шундан завқ оладиган одамлар оз эмас. Аммо Чехов домланинг меҳмонларидек ғаройиб "ансамбл"ни топиш, шундай давра тузиш қийин. Корней Чуковскийнинг ёзишича, улар: "…астроном Ольга Кундасова, мусиқачи Мариян Семашко, Лика Мизинова, Мусина-Пушкина (бошқа исми Дришка, "Чирилдоқ" дегани ҳам шу аёл), қандайдир Лесова билан Клара Мамуна, оиланинг яқин қариндошлари, кимлиги ва исмини билиб бўлмайдиган кунда-шунда қўноқлар…" Ҳар куни шу аҳвол. Баъзан бу ҳолат адибнинг жонига тегиб кетади: "Жумадан бери уйим тўла меҳмон, меҳмон, меҳмон. Бир сатр ҳам ёзганим йўқ…" дея ёзғиради у дўстларидан бирига йўллаган хатида. Аммо шу хатнинг ўзида, уйида Суворин, Шчепкина-Куперник, таганроглик Селиванова-Краузе, яна бир неча киши борлигига қарамай, яна Ольга Кундасовани, кейингисида Владимир Тихоновни, ундан кейин Лейкинани, Ясинскийни меҳмонга чақиради. Ўзининг уйига, вақтинча яшаб турган чоққина ижарахонага, дўстларининг уйига, дала-боғига ҳам тинимсиз меҳмон чақиради.\nЯна қандай қилиб денг!\nАрхитектор Шехтелга йўлланган таклифномадан: "Келиб меҳмоним бўлмасангиз, илоҳим, кўчада кетаётганингизда иштонингизнинг боғичи ечилиб кетсин..."\nУлуғ устозлардан илмнинг ибодатга қиёсланиши мазмунидаги ҳикматни эшитганимда китоб ўқишга бўлган қизиқишим икки-уч баробар ошган. Бошқа бир устознинг "Ўқиган китобларингдаги муҳим фикрлар, факт ва рақамлар, воқеа-ҳодисаларнинг қисқача баёни, муҳим сўз ва иборалар, мақол ва маталлар, ноёб айтимларни ён дафтарингга қисқача ёзиб қўй (яъни конспект қилиб ол) деган гапи эса мени китобхонлик оламининг сирли оламига етаклаган.\nБугунги дориломон кунлар, миллатнинг тикланган эрки, фахри-ғурури қандай оғир йўқотишлар, ҳақсизлик, таҳқиру зўравонликларни чидам билан енгиш эвазига қўлга киритилганини тушунадиларми, қадрига етадиларми? Очиқ ҳавода, эркинликда туғилиб вояга етган булбул қафас нималигини билмайди. Буни эътибордан соқит қилмаслигимиз керак.\n"Таом ейилса, тўн кийилса, от минилса маъқул" деганларидек, ижод маҳсули, у қайси жанрда ёзилган бўлмасин, савияси жойида, эга-кесими ўрнида, тишли-фикрли бўлса, албатта, ўқилади.\nСавия бирор жойда тайёр ҳолда турмайди, уни бора солиб, эгаллаб олишнинг иложи йўқ. Бировнинг таҳорати билан… дегандай, кимнингдир савиясига орқа қилиб адабиёт майдонига кириш эса гуноҳи азим. Савия баъзан эрта, баъзан умр поёнидагина намоён бўлади. Намоён бўлмаслиги ҳам мумкин.\nҚўқон хони Худоёрнинг шахсиятига турли манбаларда турлича ёндашилади. Л.Троицкаянинг "Қўқон хонлиги тарихи" китобида қизиқ бир далилга дуч келдим: Тошкентдан хон ҳазратларининг оналари ҳузурига меҳмон аёллар келишгани муносабати билан хазинадан бир кулча совун, бир думалоқ кўк чой, бир думалоқ қора чой ажратиш тўғрисида… расмий фатво имзоланган, хазинабон "бердим" деб, олувчи "олдим" деб имзо чекишган экан. Иккинчи далил: Фон Кауфманнинг "тузоқ" маслаҳатига кўра, Петербургга меҳмонга отланган Худоёрхон сафар олдидан яқин таниши бўлмиш мулла Маъруф деган кишига ўзига тегишли Алишер Навоий, Мирзо Бедил ва бошқа улуғларимиз қаламига мансуб нодир китобларни омонат сақлаш учун қолдиради. Бундай китоблар хонлик кутубхонасида кўп бўлган экан. Худоёрхон Шарафиддин Али Яздий "Зафарнома"сининг жаҳонда ягона тўлиқ нусхасини себзорлик таниқли маърифатпарвар Муҳиддинхўжа қозига совға қилади, вақти келиб, бу китобдан элимиз баҳраманд бўлишидан умидворман, дейди. Хонликда солиқ тизими анча адолатли бўлгани тўғрисида ҳам фатво-ҳужжатлар мавжуд. Бу маълумотларни ўқиганингда пайдо бўлган тасаввурни ўз пирининг шаръий аёлига зўрлик билан уйланиб олиш воқеаси чилпарчин қилиб юборади.\nМиллат ва халқ илмли, ҳунарли бўлиши учун нима зарур? Тинчлик, осойишталик, раиятнинг адолатли бошқарилиши, ёшлар тарбияси, таълим-тарбиянинг тўғри йўлга қўйилиши, изланиш ва яна изланиш, бир жойда тўхтаб қолмаслик, кибрга берилмаслик, бало-қазолардан огоҳлик, ички низоларга йўл қўймаслик, миллий бирлик, ҳамжиҳатлик зарур. Бордию, бу "занжир"нинг битта ҳалқаси узилса, муаммо келиб чиқади.\nТарихда содир бўлган, содир этилган воқеа-ҳодисаларнинг маъно-моҳияти, улар хоҳ ижобий, хоҳ салбий бўлсин, қачон, қаерда ва қандай мақсадда амалга оширилганидан қатъи назар, бу оламда ҳаёт чироғи ўчгунига қадар ўзгаришсиз қолади. Фақат… иқтисодий, сиёсий, мафкуравий ва бошқа тор қобиқли манфаатлар, улуғлик, буюклик, қадимийликни урғулаш истаги, бошқа халқларга нисбатан юқори мартаба ва мақом даъвоси, бўлинган, бўлакланган дунёни қайта бўлиш, таъсир доирасини кенгайтириш ҳаракатлари гоҳо ўтмиш ҳақиқатларига мутлақо зид янги "қўлбола" талқинларни юзага келтириши мумкин, холос.\nДунё шундайки, ҳар қандай мукаммал қарор ҳам, зарур бўлиб қолса, шубҳа остига олиниши мумкин. Зарурат эса кутилмаганда пайдо бўлиб қолади.\nАмерикалик ёзувчи Уильям Фолкнер ижоди билан таниш бўлмаган китобхонлар унчалик кўп эмас. Адибнинг ўзи эса ижоди, асарлари ва мушарраф бўлган мукофотлари боис шуҳрат пиллапоясига кўтарилишни мутлақо истамаган. Суҳбатларидан бирида қабр тошига битиладиган: "У китоблар ёзди ва оламдан ўтди" деган бир жумла ҳаётининг маъно-моҳияти, ўй-қарашлари, жамики интилишларининг мақсад-муддаоси эканлигини очиқ таъкидлайди. "Баъзи ёзганларимга имзо қўймасам тўғри бўларди", дейди.\nКейинги юз йил ичида адабиёт соҳасида Нобель мукофотига сазовор бўлган ижодкорларнинг ҳаёти ва ижоди, дунёқараши, мукофотни топшириш чоғидаги маърузалари, умуман, бу нуфузли соврин атрофидаги расмий-норасмий, ошкора-пинҳона гап-сўзлардан иборат қизиқарли маълумотлар билан танишар эканман, кўнгилда баъзи мулоҳазалар ҳам туғилди.\nЛев Толстой Нобель мукофотига сазовор бўлишни истамаган. Сюлли Прюдом, гарчи ўзи ночор аҳволда бўлса-да, мукофот пулини ёш шоирларни қўллаб-қувватлашга сарфлаган. Альфред Нобель ўзи жорий қилган мукофотни "миллати ва келиб чиқишидан қатъи назар, энг муносиблар"га берилишини васият қилган экан. Фикримча, бу васиятга ҳамиша ҳам амал қилинмаган кўринади. Иосиф Бродский мукофотни олар экан, "Мен бу ерда мендан аввал мукофот олганлардан эмас, балки муносиб бўла туриб, ололмаганлардан хижолатдаман" деган ва Осип Мандельштам, Мария Цветаева, Анна Ахматованинг номларини келтирган. Россиялик танқидчи Вадим Кожиновнинг фикрича, "мукофотнинг баъзи-баъзида Осиё ва Африка ёзувчиларига ҳам берилиши унинг халқаро мақомга эга эканини кўз-кўзлаш учун қилинаётган кўзбўямачиликдан бошқа нарса эмас".\n...журналистика факультетига ўқишга кириш учун ҳужжатларини топширган ёш қизча таҳририятимизга отаси билан бирга кириб келди. Бир даста шеърни қайта-қайта ўқиб, аранг биттасини танладим.\n- Майли битта бўлса ҳам чиқсин, - деди ота мамнунлик билан. - Қолганлари, газетага ўтмаса, китобда чиқаверади…


Сизга нима бўлди? - Hidoyat.uz\nАсосий саҳифа Мақолалар Сизга нима бўлди?\nЧоп этилди Iyul 9, 2020 Сизга нима бўлди?da fikr bildirishni o'chirish\nМолик ибн Дийнор роҳимаҳуллоҳ Басра кўчаларидан бирида, йўл четида оғзидан хамр томчилаб турган мастни кўрди. У шу ҳолида: «Аллоҳ! Аллоҳ!» деб ётганди. Аллоҳнинг исмини пок оғизда зикр қилсин, дея тезда бир идишда сув олиб келиб, унинг оғзини ювиб қўйди.\nЎша тунда туш кўрди. Тушида:\n– Бизнинг ҳурматимиз учун унинг оғзини покладинг, сенинг ҳурматингдан биз унинг қалбини покладик! – деган хитобни эшитди.\nЭрталаб бомдодда масжидга борса ҳалиги одам икки кўзи жиққа ёш сафда ўтирибди.\nУнга яқинлашиб бориб:\n– Сизга нима бўлди?! – деб сўради.\n– Қалбимни поклаган Зот сизга ҳолимдан тунда хабар берди-ку! – деди.\nИбн Қудома Мақдисийнинг «Китоб ут-таввабийн» асаридан\nШавкат Мирзиёев: Тадбиркорга хиёнат қилган одам сиёсатимизга хиёнат қилган бўлади


Марҳаматда янги корхона: 300 НАФАР аёл ишли бўлди — Ishonch Gazetasi\nМарҳаматда янги корхона: 300 НАФАР аёл ишли бўлди\nМарҳамат туманининг Миришкор маҳалласида «Касаба текстил ҳамкор» масъулияти чекланган жамиятига қарашли трикотаж маҳсулотлари ишлаб чиқариш корхонаси очилди. Яратилган 300 иш ўрнига ижтимоий шароити оғир ҳамда ишсиз хотин-қизлар жалб этилди.\nХотин-қизлар муаммоларини ўрганиш ва ҳал этиш бўйича давлат ва нодавлат ташкилотлари вакилларидан иборат республика ишчи гуруҳи йил бошидан буён ҳудудларда уйма-уй юриб, эҳтиёжманд оилалар ҳамда аёлларнинг муаммолари билан яқиндан танишганидан жамоатчилик хабардор, албатта. Марҳамат туманида ҳам айни ўрганишлар якунидан сўнг бир қатор оилаларга манзилли ёрдам кўрсатилиб, ҳудудда хотин-қизларни доимий банд этувчи корхоналарга катта эҳтиёж бор, деган тўхтамга келинган эди.\nАна шу саъй-ҳаракатлар самараси ўлароқ хусусий тадбиркор Қувончбек Ҳайдаров билан касаба уюшмалари тенг шерикчилигида «Касаба текстил ҳамкор» масъулияти чекланган жамияти ташкил этилди. Корхона учун замонавий бино қуриб битказилди. Хориждан компьютерлаштирилган тикув машиналари олиб келинди.\n– Кўп синовли кунларни бошдан ўтказдим, – дейди тикувчиликка қабул қилинган Нафиса Эргашева. – Гарчи чеварликдан хабарим бўлса-да, туманимизда трикотаж корхоналари деярли йўқлиги учун анча йиллар далага чиқиб, ғўза парвариши билан шуғулландим. Нолимайман-ку, лекин эрта баҳордан то кеч кузгача даладан бери келмай ишлаганимиз эвазига пахта теримидан сўнг ғўзапоя олардик. Тирикчиликнинг асосий манбаи ғўзапоя сотиб топилган даромад эди, холос. Шу сабаб бир муддат болаларни қариндошларга ташлаб, турмуш ўртоғим билан Россияда ишлаб ҳам келдик. Аммо фарзандларингдан узоқ кетгач, ҳаловат бўладими кишида? Маҳалламизда ташкил этилган трикотаж корхонасига ишлаш учун таклиф тушганида, ана шулар хаёлимдан ўтди – беҳад қувондим. Янги иш жойи турмушимизга файз, даромадимизга барака киритишига ишонаман.\n– Трикотаж-тикувчилик соҳасида беш йиллик тажрибам бор, – дейди «Бешкал» маҳалласида яшовчи Жумагул Шерматова. – Аввалги иш жойим ҳудудимиздан қарийб 20-25 километр олисда – Хўжаобод туманида жойлашган эди. Қиш-қировли, ёғин-сочин кунларда узоқ масофага қатнаб ишлаш анчагина қийинчилик туғдираётган эди. Орзуимиздаги иш жойи ўзимизнинг туманда яратилганидан хурсанд бўлиб, иш бошладим.\nКорхона яқин кунларда икки навбатли иш тартибига ўтади ҳамда ишчилар сони 600 нафарга етади.\nКорхонанинг очилиш маросимида вилоят ҳокими Шуҳрат Абдураҳмонов иштирок этди.\nРустамжон Эшонов олган сурат\nМАҚСАДЛАР МАНБАИ БЎЛИБ ХИЗМАТ ҚИЛАДИ\nВақтинча меҳнатга қобилиятсизлик нафақаси: у қандай тайинланади?


АҚШ ҲҲК раҳбари президент самолёти нега қиммат туриши сабабини тушунтирди\n12:17 / 07.12.2016\nАҚШ ҳарбий-ҳаво кучлари вазири Дебора Ли Жеймс президент учун мўлжалланган янги самолётнинг жуда қимматлигини унга давлат раҳбари хавфсизлигини таъминлаш учун махсус талаблар қўйилиши билан тушунтирди. Бу ҳақда Politico хабар бермоқда.\nНашр маълумотларига кўра, президент самолёти ракета зарбасидан ҳимояланган бўлиши, давлат раҳбарининг ядровий қўшинлар билан алоқасини таъминлаши керак. Бундай характеристикалар нафақат президентни ҳимоялаш, балки унга фавқулодда вазият ҳолатида мамлакатни узоқ вақт бошқаришга имкон бериши лозим.\n"АҚШ президенти Boeing 747 негизида қурилса-да, бироқ бу йўловчи лайнери ҳақидаги тасаввурдан анча каттароқ нарсадир. Агар хавфсизлик чоралари ҳақида гапирилса, моҳиятан бу парвоз қилувчи Оқ уйдир. Унда радиоэлектрон бостириш чоралари қўлланган, алоқа юқори даражадаги баённомага мувофиқ таъминланади, ҳамма ерда хавфсизлик мавжуд. Бундан ташқари, у президентни олиб юоради", деб айтди Жеймс нашрга берган интервьюсида.\nВазир самолёт "узоқ масофаларга учишини, оддий фуқаролик самолётидан кўра мураккаброқ шароитларга бардош бера олишини" қўшимча қилди. "Шунинг учун у бир қарашда кўриниши мумкин бўлгандагидан анча мураккаброқдир", деб айтди вазир.\nВазир Оқ уйда президент самолёти учун талабларни ишлаб чиқадиган хавфсизлик соҳасидаги мутахассислар борлигини айтди. Вазирнинг айтишича, самолёт нархини талаблар ўзгартирилсагина тушириш мумкин.\nАввалроқ АҚШнинг сайланган президенти Дональд Трамп янги президент самолётларини етказиб бериш учун шартнома 4 млрд доллар туришини айтди ва бу шартномани жуда қимматлиги туфайли бекор қилиш билан таҳдид қилди. Boeing компаниясида улар ҳозирча мудофаа вазирлиги билан янги самолётлар имкониятлари ва спецификасини баҳолаш бўйича 170 млн долларлик шартноманигина бажаришаётгани айтилди.\nҲозирда АҚШ президенти 30 йил аввал яратилган иккита Boeing 747-200B самолётидан фойдаланади. Янги самолётларни 2023-2024 йилларда сафга тушириш режалаштирилган.\nЖорий йил январида Boeing компанияси АҚШ президентлари учун Boeing 747-8 негизида янги авлоддаги самолётларни яратишга шартномани олганди. Дастлаб шартнома қиймати 3 млрд долларни ташкил қилиши тахмин қилинганди. Агар бу самолётлар яратилгудек бўлса, Трамп уларда иккинчи муддатга сайланган тақдирдагина парвоз қила олиши мумкин.\nАҚШ президенти самолёти


Жоан Лапорта Неймарнинг Месси ҳақидаги фикрига муносабат билдирди\nНеймарЖоан ЛапортаЛео Месси\n«Барселона» собиқ президенти, янги сайловларда президентлик учун ўз номзодини қўйган Жоан Лапорта «Пари Сен-Жермен» ҳужумчиси Неймарнинг Месси билан яна бир клубда тўп сурмоқчи эканлиги ҳақидаги гапларга муносабат билдирди.\n«Неймарнинг гапларини яхши тушундим. Аммо ўз тажрибамдан келиб чиқиб, жамоага таъсир қилиши мумкин бўлган ҳолат ҳақида ҳеч нарса демайман. Мен учун Неймарнинг гапи янгилик эмас, чунки улар Месси билан яхши дўст саналишади.\nАввал Месси билан доимий алоқада эдим, аммо яқин орада у билан гаплашганимиз йўқ. Лео билан янги шартномани муҳокама қилиш учун мен клуб президенти бўлишим керак. Ўшанда унга шартнома таклиф қилардим. Лео менинг бир сўзли инсон эканлигимни яхши билади. Месси клуб учун спорт нуқтаи назаридан ҳам, иқтисодий жиҳат ҳам катта таъсир қилувчи футболчи. У жуда катта сармоя. Лео «Барса»да бўлишни истайди ва унга ёрдам беришга тайёрман. Унинг клубдаги фаолияти аввалгидек чиройли давом этиши керак. Шунга қарамай, Месси клубдан кетса, «Барса» яшашда давом этарди, деган фикрдаман. Аммо унинг қолиши клуб учун яхшироқ», - дейди Лапорта AS нашрига.\nАввалроқ, Неймар Месси билан кейинги йил яна бир жамоада тўп суришга қарши эмаслиги ҳақида гапирганди.


Имкониятлар кенг, мақсадимиз улкан » Томди тумани хокимлиги - Навоий вилояти\nБош сахифа » Томди » Тадбиркорлик ва бизнес » Имкониятлар кенг, мақсадимиз улкан\nИмкониятлар кенг, мақсадимиз улкан\nҲар бир соҳа замонга ҳамоҳанг тарзда ўзгариб, такомиллашиб боради. Буни, айниқса, тикувчилик касбида яққол кузатиш мумкин. Бир неча йиллар олдин Fарб мамлакатларидан кириб кела бошлаган турли дизайнларга мода сифатида қизиққан хотин-қизларимиз ҳозирда бундай кийим-кечаклар халқимизнинг менталитетига тўғри келмаслигини англай бошлашди. Шу боис бугун улар кўпроқ ўзимизнинг матолардан тикилган миллий дизайндаги кўйлагу енгчаларни, чопонларни танлашмоқда.\nТикувчилик касбини ўрганганимдан буён шу ҳунар билан машғулман. Ҳозирда "Ҳунарманд" уюшмасига аъзо бўлиб, ўз ишимни кенгроқ кўламда олиб бораяпман. 2 нафар ишчим бор. Асосан, аҳоли талаби асосида келинлар учун миллий либослар, туя жунидан чопон ва енгчалар, шунингдек, миллийлик ва замонавийликни уйғунлаштирган ҳолда янгича дизайнларда кийим-кечаклар тикамиз.\nАлбатта, ҳар бир ишнинг ўз машаққатлари бор. Бир дона келин чопонини тайёрлаш учун бир неча кунлаб вақтимиз сарф бўлади. Бироқ тайёрлаган маҳсулотимизни овулдошларимизнинг устида кўрганимда машаққатлар унутилади, ўз ҳунаримга бўлган меҳрим ошади.\nИстиқлол йилларида мамлакатимизда ҳунармандларга катта имтиёзлар берилди, ҳақиқий меҳнатнинг баҳоси қадр топди. Истаганлар банкдан кредит олиб, ишлаб чиқариш субъекти ташкил қилмоқда ва тайёрлаган маҳсулотларини бошқа ҳудудлардаги бозорларда ҳам сотишмоқда. Биз ҳам келгусида фаолиятимизни янада кенгайтириб, овул қизларини шу ернинг ўзида ҳунарга ўргатиш ва иш билан таъминлашни мақсад қилганмиз.\nМуаллиф tomdiinfo 23-08-2015, 10:41


Ўзбекистон ЕИ бозорларига 6200 дан ортиқ турдаги товарларни божхона тўловисиз етказиб бериши мумкин\nОТМ учун 60,5 млн евро ажратилади\nИмконият 15 April 2019 17:10 149\nЎзбекистон Республикаси Олий ва ўрта махсус таълим вазирлиги Ислом тараққиёти банки билан ҳамкорликда ОТМнинг моддий-техник базасини мустаҳкамлаш бўйича янги лойиҳани амалга оширади.\n"Олий таълим тизимида Ислом тараққиёт банки инвестиция маблағлари ҳисобига амалга оширилаётган “Олий таълим муассасаларини моддий-техник базасини мустаҳкамлаш” лойиҳаси иш фаолиятини бошлади", – дейилади Qalampir.uz нашри тарқатган хабарда.\nМаълум бўлишича, лойиҳанинг умумий қиймати 60,5 миллион АҚШ доллари миқдорида бўлиб, бунда Ислом тараққиёт банки маблағлари 47,72 миллион АҚШ доллари ва Ўзбекистон Республикаси улуши 12,81 миллион АҚШ долларини ташкил қилади.\nЛойиҳанинг асосий мақсади республика миқёсида 50 та ОТМни замонавий ўқув-лаборатория жиҳозлари билан таъминлашдан иборат.\nОғуфурушлар қўлга олинди\nБоёвутдаги боғчада 25 киши овқатдан заҳарланди. Соғлиқни сақлаш вазирлиги ҳолатни назоратга олди\nДунёнинг энг ишончли захира омборлари\nОлий Мажлиси Сенатининг йигирманчи ялпи мажлисида қандай қонунлар кўриб чиқилади?\nКуёвнинг "каромати" ёхуд маҳалла томонидан қасддан одам ўлдирган жиноятчига ҳам ижобий тавсифнома берилмоқда\n1 августдан Олий таълим ва қурилиш соҳалари “коррупциясиз соҳа“га айлантирилади\nАбитуриент-2019: Паспорти йўқолган ёки алмаштириш учун топширганлар нима қилади?


Мирзиёев Ўзбекистони: очиқлик ва демократия сари йўл олиняптими? - UzAnalytics\nШу кунларда Ўзбекистон қандай қилиб қисқа давр ичида катта ўзгаришларга эришгани кўплаб саволлар туғдирмоқда. Сиёсий ислоҳотлар қай даражада муваффақиятли кечмоқда ва қандай қийинчиликларга дуч келинмоқда?\nПрезидент Шавкат Мирзиёев раҳбарлигидаги янги ҳукумат иш бошлаганида унинг олдида мавжуд тизимни сиёсий жиҳатдан қайта кўриб чиқиш борасида аниқ мақсад ва концепция бор эди. Бу эса сиёсий, ижтимоий ва жамият жабҳаларида катта ўзгаришлар бошланишига туртки бўлди. 2017 йил февралида тасдиқланган “2017-2021 Ўзбекистон Республикасини ривожлантиришнинг бешта устувор йўналишлари стратегияси” ушбу вазифаларни амалга ошириш учун асосий ҳуқуқий асос бўлиб хизмат қилди:\nДавлат ва жамоат қурилишини такомиллаштиришнинг устувор йўналишлари\nҚонун устуворлигини таъминлаш ва суд тизимини ислоҳ қилишнинг устувор йўналишлари\nИқтисодий ривожланиш ва либераллашувнинг устувор йўналишлари\nИжтимоий соҳа ривожланишининг устувор йўналишлари\nХавфсизлик, миллатлараро тотувлик ва диний бағрикенглик соҳасидаги устуворликлар ҳамда мувозанатли, икки томонлама манфаатли конструктив ташқи сиёсат борасидаги устувор йўналишлар\nСиёсий тизим ислоҳоти\nСиёсий тизимни ислоҳ қилиш стратегиянинг энг долзарб вазифаларидан бири эди. Мирзиёев ҳукумат ва маҳаллий раҳбарларни танқид қилиб, уларнинг масъулиятсизлиги сабаб ижтимоий муаммолар ечилмаётганини таъкидлади. У жойларда бўлиб, халқ билан учрашганида раҳбарларга халқ фикрига қулоқ тутишни уқтирди, шунингдек, 2017 йилни “Халқ билан мулоқот” йили деб эълон қилиш билан давлат муассасаларини очиқликка чақирди. Бевосита мурожаатларга мўлжалланган президент портали ҳам очиқлик ва халқ билан мулоқот сари катта қадамлардан биридир. Портал шу қадар оммалашиб кетдики, биринчи ўн ой давомида 10 миллиондан ортиқ мрожаат қабул қилинди.\nМирзиёев 2017 йил сентябрида “Маъмурий ислоҳот концепцияси тўғрисида”ги фармонни имзолади. Концепция ҳукумат фаолияти самарадорлиги ва шаффофлигини ошириш, фуқароларнинг ҳуқуқ ва эркинликлари ҳимояси ва мамлакатнинг халқаро майдонда рақобатдошлигини оширишни таъминлашга қаратилган эди. Шунингдек, концепцияда 100 дан ортиқ мамлакат ва иқтисодий ташкилотлар билан ҳамкорлик масалаларини қайта кўриб чиқиш вазифаси қўйилди. Фармонга кўра, концепцияни амалга оширувчи комиссия тузилди ва давлат тизимини ислоҳ қилиш учун таклифлар тайёрлайдиган ишчи гуруҳлар ташкил этилди.\nИслоҳ қилиниши зарур бўлган яна бир муҳим соҳалардан бири парламент фаолияти эди. Бу борада асосий муаммо қонун лойиҳаларини тайёрлашда сиёсий партиялар ўртасида ҳақиқий рақобатнинг йўқлигидир. Бундан ташқари, парламент аъзолари ҳеч қандай ташаббуссиз, президент маъмурияти ёки қонунчилик ташаббусига эга бошқа идоралар тавсия этган қонун лойиҳалари устида ишлашга ўрганиб қолган.\nИнсон ҳуқуқини таъминлаш борасидаги ўзгаришлар\nЎтган йиллар мобайнида Ўзбекистоннинг инсон ҳуқуқи ва эркинликлари соҳасидаги рейтинги қониқарсиз бўлиб, халқаро инсон ҳуқуқини ҳимоя қилувчи ташкилотлар билан ҳамкорлик тўхтаб қолган эди. Янги ҳукуматнинг инсон ҳуқуқи ҳимоясини таъминлаш борасидаги ютуқлари сиёсий институтлар фаолияти ва мамлакатнинг дунёда сиёсий имижи яхшиланишига сабаб бўлди. Халқаро ҳамжамият, айниқса, мамлакатда болалар меҳнати ва мажбурий меҳнатни бартараф этиш, аёллар ҳуқуқи ва сиёсий маҳбуслар билан боғлиқ муаммоларга алоҳида эътибор қаратди. Шунингдек, БМТнинг Инсон ҳуқуқи бўйича олий комиссари президент Мирзиёев, ҳукумат аъзолари ва нодавлат ташкилотлари вакиллари билан учрашди. БМТ Ўзбекистонга кейинги ўн йил ичида илк марта шундай юксак мақомли делегация жўнатди. Бундан ташқари, Халқаро Амнистия ташкилоти ҳукуматга тавсиялар рўйхатини тақдим этди. Унда сиёсий маҳбусларни оқлаш, уларга қарши жиноий ишларни тугатиш ва инсон ҳуқуқи фаолларига қарши ноҳақ айбловларни қайта кўриб чиқиш каби масалалар кўтарилди.\nИқтисодий ва ижтимоий соҳадаги ўзгаришлар\nИқтисодиётни либераллаштириш давлат раҳбари олдига қўйган устувор вазифалардан бири эди. Мақсад валютани ислоҳ қилишда илғор бозор механизмларини қўллаш ва бу орқали эркин валюта алмашинувига ва иқтисодиётни эркинлаштиришига эришиш эди. Бундан ташқари, ҳамкор мамлакатлар ва халқаро молия ташкилотлари билан муносабатларни яхшилашда барча сунъий тўсиқлар олиб ташланмоқда.\nШу билан бирга, иқтисодий тараққиётга тўсқинлик қилаётган муаммолар борлигини ҳам қайд этиш керак. Сўнгги 20 йил давомида Ўзбекистонда валютанинг қора бозори “фаолият кўрсатиб келгани” хорижий инвесторлар билан тўлақонли ҳамкорликка йўл бермаётган эди. Ушбу тўсиқни бартараф қилиш учун президент Мирзиёев валюта сиёсатини либераллаштириш тўғрисидаги фармонни имзолади ҳамда Халқаро валюта жамғармаси делегациясининг 2018 йилги сафари давомида миллий валютани либераллаштириш режаси тасдиқланди. Шунингдек, ҳукумат айни дамда миллий иқтисодиётни барқарорлаштириш учун халқаро сармоя ва кредитларни фаол жалб қилишга ҳаракат қилмоқда. 2017 йилнинг ноябрида Тошкентда Европа тикланиш ва тараққиёт банкининг ваколатхонаси расман очилди.\nХалқаро ва минтақавий ҳамкорликка янгича ёндашув\nМирзиёев даврида қўшни ва дунёнинг бошқа йирик мамлакатлари билан алоқалар сезиларли даражада яхшиланди. Улар билан 400 дан зиёд қарийб 60 миллард АҚШ долларилик савдо ва инвестиция битимлари имзоланди. Минтақа мамлакатлари ўртасидаги энг йирик муаммолар чегараларни демаркация ва делимитация қилиш ҳамда сув манбаларидан фойдаланишни тартибга солиш эди.\nХалқаро миқёсда эса янги ҳукумат Европа Иттифоқи билан алоқаларини яхшилашга, Туркия, Америка Қўшма Штатлари ва Германия каби мамлакатлар билан икки томонлама ҳамкорликни фаоллаштиришга интилмоқда.\nАфғонистондаги вазиятни изга солиш Ўзбекистон учун муҳим масалалардан биридир. Яна Мирзиёев ҳукуматини гиёҳванд моддалар ва ноқонуний қурол-яроғ савдоси, экстремизм ва радикализмнинг тарқалиши каби анъанавий муаммолар қаторида Афғонистон жануби ва ғарбида ИШИДчиларининг қайта фаоллашаётгани хавотирга солмоқда.\nМирзиёев бир маърузасида Афғонистон минтақанинг бир бўлаги эканини алоҳида таъкидлаган эди. Ҳукумат у ерда тинчлик ўрнатиш йўлида саъй-ҳаракатларини аямаяпти. 2018 йил 25-27 мартида Афғонистонга бағишланган “Тинчлик жараёни, хавфсизлик ва минтақавий ҳамкорлик” мавзусида халқаро конференция ўтказилгани бунинг ёрқин далилидир.\nЎзбекистон узун ва мураккаб ўзгаришлар жараёнини бошдан кечирмоқда. Иқтисодий ислоҳотлар узоқ истиқболни кўзлаб амалга оширилмоқда, аммо ҳали узоқ йиллар давомида тўпланиб келган ва ҳал қилиниши лозим бўлган муаммолар жуда кўп.\nҚўшни мамлакатлар билан муносабатларнинг илиқлашуви минтақа қоқ марказида жойлашган Ўзбекистон учун стратегик аҳамиятга эга. Яна шуни ҳам алоҳида қайд этиш лозимки, ҳукумат олдига минтақада етакчилик қилишни мақсад қилиб қўяётгани йўқ. Мақсад – сиёсий ва иқтисодий барқарорлик, кўптомонлама муносабатларни мустаҳкамлаш ва ривожлантириш.\nУшбу мақола Жасур Саломовнинг “MIRZIYOYEVS UZBEKISTAN: TOWARDS OPENNESS AND REAL DEMOCRACY?” номли мақоласига асосланиб тайёрланди. Жасур Саломов – Ўзбекистон Миллий университети тарих факультети кичик илмий ходими.


Ироқда полиция текширув пунктига исёнчилар уюштирган ҳужумлар оқибатида ўн бир полиция ходими нобуд бўлди 14 одам яраланди.\n05 март 2021, Тошкент вақти: 21:36\nБағдоддан 45 километр шимолда жойлашган Бохрузда уюштирилган ҳужумда олти полиция ходими ўлди.\nТуз Хормато аҳоли пунктидаги йўл четида бомба портлатилиши оқибатида ироқлик беш полициячи нобуд бўлди тўрт одам яраланди.\nПолиция хабарига кўра, Бағдодда исёнчилар Ироқ ҳаво кучлари собиқ полковнигини ўлдирган.\nАйни пайтда, АҚШ ҳарбийлари 15 декабрда ўтказиладиган парламент сайловларигача Ироқдаги Америка аскарлари сони 160 мингдан камаймаслигини маълум қилди.


ИККАЛА ТИЗЗА НЕГА ҚАҚШАБ ОҒРИЙДИ? » Тиббий психология – Расмий сайт\nЯнгиликлар » Энциклопедия » ИККАЛА ТИЗЗА НЕГА ҚАҚШАБ ОҒРИЙДИ?\n“Иккала тиззам қақшаб оғрийди, нима қилсам бу азобдан қутуламан”, деб шикоят қилувчилар кўп. Бу ҳолат кўпинча қарияларда ва аёлларда учрайди. Бу оғриқларнинг сабаблари иккала тиззада моддалар алмашинуви бузилиши, кальций тузлари тўпланиши, зах жойларда узоқ ишлаш, лат ейиши каби ҳолатлардир.\nҚандай белгилар билан намоён бўлади? Бундай беморлар қийналиб ўтириб туришади, узоқ юра олишмайди ёки оқсоқланиб юришади, юрганда иккала оёқ тош осгандек оғирлашиб боради, чордана қуриб ўтирганда увишиб қолади, баъзан мускуллар тортишиб, қотиб қолади. Бундай беморларда, айниқса, аёлларда оёқ томирлари варикоз типда кенгаяди, оёқлари шишади. Улар иккала оёқнинг совуқ тортишидан шикоят қилишади, ёзда ҳам иссиқ пайпоқ кийиб юришади. Иккала оёққа иссиқ жуда ёқади ва оғриқларни ҳам камайтиради. Бироқ оёқ томирларида варикоз кенгайиш ва шишлар бўлса, иссиқлик муолажалари мумкин эмас.\nНима қилиш лозим? Бемор врач томонидан текширувдан ўтказилиши ва бу касалликнинг сабаби аниқланиши керак. Иккала тизза рақамли рентген ёрдамида текширилади, қонда лаборатор текширувлар қилинади. Кўп ҳолларда компьютер томография шарт бўлмайди. Баъзида ҳамма текширувлар тоза чиқади, бироқ иккала тизза қақшаб оғрийверади. Бундай беморлар врач текширувидан ўтгач, радон ёки олтингугурт ваннали санаторияларга боришса, иссиқ қумга кўмилишса, тузалиб кетишади. Катта ёшга етганда тизза оғриқларига учрамаслик учун ёшлик даврида спорт билан шуғулланиш керак.\nҚўшилган: 11:06 / 17-04-2021 Ўқилди: 45


Савченко Олий Рада мудофаа қўмитаси мажлисини жанжал билан тарк этди\n16:58 / 20.10.2016\nУкраина Олий Радаси депутати Надежда Савченко ҳамкасблари билан тортишиб қолгани сабаб, парламентнинг миллий хавфсизлик ва мудофаа қўмитасининг мажлисини тарк этган.\nХабарларга кўра, қўмита аъзолари 2017 йилги ҳарбий бюджетни муҳокама қилаётган вақтда, Савченко ўрнидан туриб сумкасини олган ва эшикка йўналган. Йиғилиш модератори ундан қаёққа кетаётганини сўраган. Бунга жавобан халқ депутати яхшиси одамлар билан суҳбатлашаман, ана шу фойдалироқ, дея эшикни қаттиқ ёпиб чиқиб кетган. Шундан сўнг, қўмита аъзолари Савченко кетиши билан кворум бўлмагани боис, қатор муҳим масалаларни муҳокама қила олмасликларини билдиришган.\nХусусан, парламент қўмитаси мудофаа бюджетидан ташқари, Украина миллий хавфсизлик хизмати ҳисоботини ҳам тинглаши керак эди. Бундан ташқари, Россияга қарши санкцияларни кенгайтириш масаласини муҳокама қилиш белгиланганди. «Корреспондент.net» сайти хабар қилишича, шундан сўнг, қўмита раҳбари Сергей Пашинский Савченконинг Донецк ва Луганск вакиллари билан алоқасини текширишни сўраб, УХХга мурожаат тайёрлаш фикрини илгари сурган. Шунингдек, текширув мобайнида Савченконинг давлат сирига оид фаолиятини тўхтатиб туриш таклиф қилинган.\nУкраина Надежда Савченко Олий Рада


"Самарқанддан узоқлашгим келмайди"\nЎн йил журъат қилолмадим Самарқанд шаҳрида жойлашган Саховат уйига келишга. Ҳар сафар эшикдан қайтиб кетардим. Аммо ўтган йили барча ҳужжатларни тўпладиму... 16.08.2017, Sputnik Ўзбекистон\n15:55 16.08.2017 (янгиланди: 16:02 16.08.2017)\nЎн йил журъат қилолмадим Самарқанд шаҳрида жойлашган Саховат уйига келишга. Ҳар сафар эшикдан қайтиб кетардим. Аммо ўтган йили барча ҳужжатларни тўпладиму, ғуруримни енгиб, келдим. Ҳозиргача нега эртароқ шу ишни қилмай, ўзимни қийнаб юрган эканман, деб ўйлайман, деб айтган Ольга момо "Зарафшон" мухбирига берган интервьюсида\nТОШКЕНТ, 16 авг — Sputnik. Ўзбекистон Республикаси президентининг Виртуал қабулхонаси ва Халқ қабулхонаси вакиллари Самарқанд вилоятида бўлиб, туман ва шаҳарларда маҳаллама-маҳалла, уйма-уй юриб, аҳолининг яшаш шароити, фуқароларнинг ариза ва шикоятлари билан ишлашнинг ҳолати билан жойида танишмоқда. Шунингдек, бир қатор ижтимоий соҳа муассасаларида ҳам бўлиб, хайрия тадбирлари ташкил этмоқда.\nСамарқанд шаҳридаги кексалар ва ногиронлар учун "Саховат" интернат уйида ўтказилган "Ҳеч ким меҳр ва эътибордан четда қолмайди" деб номланган акцияда бу ерда яшаётган 120 дан зиёд фуқаролар ҳолидан хабар олинди, уларга байрам совғалари топширилди. Ўз навбатида "Саховат" уйида истиқомат қилаётган юртдошларимиз уларга кўрсатилаётган доимий эътибор ва ғамхўрлик учун давлатимиз раҳбарига ўз миннатдорликларини изҳор этишди, мамлакатимиздаги тарихий ўзгаришлар ҳақида фикр-мулоҳазаларини билдиришди.\nТўқсон ёшдан ошган Ольга Матвеенконинг ўз ҳаёти, тақдири тўғрисидаги ҳикояси, Ўзбекистон ҳақидаги мушоҳадалари кўпчиликнинг эътиборини тортди. Шу боис уни сизлар билан ҳам баҳам кўришга қарор қилдик, деб ёзади "Зарафшон" нашри.\n"Болалигим, ёшлигим Россиянинг Оренбургида ўтган, — дея сўзлаб беради Ольга Николаевна. — Мактабда жуда яхши ўқиганим учун бўлса керак, тўрт синфни икки йилда битирганман. Отам ҳарбий учувчи, онам уй бекаси эди. Эҳтимол, отамдаги қатъийлик, онамдаги тартиблилик менга ўтгандир, доим шу қоидага амал қилиб яшадим. Уруш йиллари госпиталларда ҳамшира бўлиб ишладим, хотирам яхшилиги учун бўлса керак, масъул вазифаларни ҳам бажаришимга тўғри келган.\nЎзбекистонга 1946 йилда, уруш тугаган, аммо асоратлари мамлакатнинг барча ҳудудларида ўзини намоён этиб турган паллалар келганман. Эҳ-ҳе, бу даврларни ёдга олишни ҳеч ким ёқтирмаса керак. Инсониятнинг бошига улкан жудоликларни солган бу қирғинбаротда ота-онамдан, акамдан айрилдим.\nУрушнинг оғир дамларини кўрган 20 ёшли қизни Ўзбекистон жуда илиқ кутиб олди. Бу ерлик аҳолининг меҳри, бир бурда нонини ҳам меҳмон билан бўлишиши, оғир йиллардан қолган яраларимга малҳам бўлди. Мен уларни ҳамшира сифатида даволасам, улар меҳри, ширин сўзи-ю далдаси билан аламларимни унутишга кўмак беришарди. Тақдиримда бор экан, шу ерда Украинадан келган ҳарбий йигитга турмушга чиқдим, фарзандли бўлдик. Узоқ йиллар Самарқанд туманидаги шифохонада доя ҳамшира, катта ҳамшира бўлиб ишладим, одамлар орасида "Оля апа" сифатида эъзоз топдим. Ҳалиям қўни-қўшниларим шу ерга, мени кўришга келишади. Йигирма саккиз йиллик доя сифатидаги фаолиятим давомида фақат икки мартагина она ўлими кузатилди. У ҳам бўлса, аёлларнинг ўз айби билан содир бўлганди. Юқорида айтганимдай, ишда ҳам, оилада ҳам тартиб, қатъият билан иш кўриш асосий маслагим бўлгани учунми, доим шу қоидаларга амал қилиб яшадим.\nКўпинча менга шунча ташвишларни юрагингиздан қандай ўтказдингиз, дейишади. 1988 йили турмуш ўртоғимдан, 2004 йилда эса Чернобиль АЭС талофатини бартараф этишда иштирок этган ўғлимдан айрилдим. Феълимдаги қатъият, ҳаётга тик қараш одати менга ёрдам берди. Қолаверса, қўни-қўшниларим, ҳамкасбларимнинг доим мендан хабар олишлари кўнглимга таскин берар, яшашга ундарди.\nХуллас, 2004 йилда яна ёлғиз қолдим. Уйдаги барча юмушларни, ишларни 70 ёшимдаям, 80 ёшимдаям ўзим бажарардим. Қарилик узоқ давом этади, деганлари рост экан. 90 га киргач, анча толиқиб қолдим-да. Айниқса, ўзим катта қилиб ўстирган неварамнинг уйимизни сотиб юбориши дард устига чипқон бўлди. Ўн йил журъат қилолмадим Самарқанд шаҳрида жойлашган Саховат уйига келишга. Ҳар сафар эшикдан қайтиб кетардим.\nАммо ўтган йили барча ҳужжатларни тўпладиму, ғуруримни енгиб, келдим. Ҳозиргача нега эртароқ шу ишни қилмай, ўзимни қийнаб юрган эканман, деб ўйлайман.\nБу ерда ходимларнинг меҳнатсеварлиги, барча шарт-шароитларнинг яратилганлигини, одамларнинг меҳрибонлигини кўриб, ҳаётимнинг бу фасли шу ерда ўтаётганига шукур қилдим. Ҳатто умуман бегона одамлар келиб, бу ердаги одамларга кўмак беришлари кишини тўлқинлантиради. Мана, бугун Президентимиз бизнинг ҳолимиздан хабар олиш учун вакил юборибди. Совғалар беришди, байрам уюштиришди, маза қилиб ҳордиқ чиқардик. Лекин 90 ёшдан ошган кампир учун энг муҳими — бу икки оғиз ширин сўз айтиб, биз сизларни асло ёлғизлатиб қўймаймиз, дейишгани бўлди. Қани айтинг, мендай одам учун бу энг катта совға эмасми ахир?\nТўғриси, ўзимни шу юртда туғилиб ўсгандай ҳис қиламан, бир неча бор кетиш учун имкон бўлди, аммо Самарқанддан узоқлашгим келмайди. Меҳри қуёшдек қайноқ ўзбек заминидан кўнгил узиб кетолмайман. Чунки, Ўзбекистон — бу менинг Ватаним, мен унинг ажралмас бир бўлагиман. Мен ёшларимизга қарата айтмоқчиман: Ватанимизни севинглар, унинг равнақи учун тинмай хизмат қилинглар, бундай юрт, бундай халқ учун астойдил хизмат қилмаслик катта хато. Бу ҳаётида кўпдан-кўп воқеаларнинг жонли гувоҳи бўлган бир нуроний онахоннинг дилидан чиқаётган самимий сўзлар, асло баландпарвоз гаплар эмас".


Фитр садақаси ва Фитр Закоти бир-бирининг ўрнига садақа ва Закот сўзлари бир-бирининг ўрнига ишлатилаверади.\nҲанафий мазҳабида садақаи фитр вожиб ҳисобланади. У садақа Рамазондан фитр(оғиз очиқлиги)га чиқиш муносабати ила берилгани учун ҳам фитр садақаси номини олган.\nСадақаи фитр иккинчи ҳижрий санада жорий қилинган. Бошқа садақалар молдан қилинса, бу садақа киши бошидан қилинади.\nФитр садақаси шариатга киритилишига қуйидаги оят ва ҳадислар далилдир.\n«Батаҳқиқ, ким Закотла покланса ва Роббиси исмини зикр қилса нажотга эришур», деган.\nКасир ибн Абдуллоҳ у отасида, отаси бобосидан (розияллоҳу анҳу) ривоят қилинади:\n«Расулуллоҳ соллаллоҳу алайҳи васалламдан ушбу оят ҳақида сўралган эди. «Фитр садақаси нозил бўлган», дедилар».\nИбн Хузайма ривоят қилган.\nЮқорида зикр қилинган оят фитр садақасининг вожиблиги ҳақидадир. Пайғамбаримиз соллаллоҳу алайҳи васаллам томонларидан баён қилингандан кейин ҳеч қандоқ гапу сўзга ўрин қолмайди.\n«Расулуллоҳ соллаллоҳу алайҳи васаллам фитр Закотини рўзадор учун беҳуда гап-сўз ва ҳаракатлардан покланиши ва мискинлар учун таомланиши бўлсин учун фарз қилдилар. Ким уни намоздан олдин адо қилса, у мақбул Закот бўлур. Ким уни намоздан кейин адо қилса, садақалардан бир садақа бўлур».\nАбу Довуд, Ибн Можа ва ал-Ҳоким ривоят қилган ва «саҳиҳ», деган.\nУшбу ривоятдаги «намоз»дан мурод - ийди фитр намозидир. Садақаи фитрни ийди фитр намозидан олдин бериш лозим эканлигини шу ердан билиб оламиз.\nРўзадор одам рамазон ойида рўза тутар экан, гоҳида билиб-билимай турли гаплар оғзидан чиқиб кетган бўлиши, шунингдек, баъзи ноқулай амаларни қилиб қўйган ва шу сабабдан кўнгли ғаш бўлиб юрган бўлиши мумкин. Ана ўша ғашликларни ювиб юбориш учун садақаи фитр тўлаш жорий қилинган.\nСадақаи фитр буғдойдан, ундан олинадиган нарсалардан ва майиздан ярим соъ берилади. Хурмо ёки арпадан бир соъ берилади. Буғдойдан икки мун берса ҳам бўлади.\nБу ҳукмларни қуйидаги ривоятлардан олинган.\n«Расулуллоҳ соллаллоҳу алайҳи васаллам фитр Закотини хурмодан бир соъ, арпадан бир соъ миқдорида мусулмонлардан қулга ҳам, ҳурга ҳам, эрга ҳам, аёлга ҳам, кичикка ҳам, каттага ҳам фарз қилдилар. Уни одамлар намозга чиқишидан олдин адо этилдишига амр қилдилар».\nБир «соъ» қанча бўлади?\nАслида соъ бир идиш бўлиб, ғалла ва шунга ўхшаган нарсалар ўша идиш билан ўлчанган. Кейин оғирлик ўлчовлари чиққанда унга солиштирилган Шофеъий ва Ҳижоз фақиҳлари эътиборида бир соъ 2,751 грамм, Абу Ҳанифа ва Ироқ фақиҳлари эътиборида эса 3,800 гараммга тенг.\nФитр садақасига хурмо ва арпадан бир соъдан беришга ҳамма мазҳаб ва уламолар иттифоқ қилишган.\nАбу Саъд розияллоҳу анҳудан ривоят қилинади:\n«Пайғамбар соллаллоҳу алайҳи васалламнинг замоларида у(фитр садақаси)ни таомдан бир соъ ёки хурмодан бир соъ ёки арпадан бир соъ ёки майиздан бир соъ ёки қуртдан бир соъ берар эдик. Қачонки, Муовия келганда ва буғдой келганда:\n«Менимча манавининг бир мудди икки муддга тенг келади», деди».\nБешовларидан ривоят қилишган.\n«Токи, Муовия ҳаж ёки умра қилиб келганда ва одамларга минбарда туриб гапирганда:\n«Менимча, албатта, Шомнинг икки мудд буғдойи бир соъ хурмога тенг келади», деди. Одамлар шу гапни ушлашди. Абу Саъид:\n«Аммо, мен бурун қандоқ бўлса шунда давом этмоқдаман», деди».\nАбу Саъид розияллоҳу анҳу аввал садақаи фитр таомдан бир соъ бўлишини айтиб туриб, кейин унинг турларини-хурмо, арпа, майиз ва қурт, деб батафсил айтганлар.\nЎша вақтда Хижозда буғдой истеъмоли оз бўлган, деярли бўлмаган. Шунинг учун у ерда кенг тарқалган тўрт хил таомнинг зикри келган. Кейинчалик буғдой ўсадиган жойлар ҳам мусулмон юртларга айланганидан кейин у Ҳижоз диёрида ҳам тарқалган. Буғдойнинг қиммати устун бўлгани унга талаб кучли эканлиги учун унинг ярим соъи бошқа таомларнинг бир соъига тенг қилинган.\n«Мудд» ҳам оғирлик ўлчови бўлиб, тўрт мудд бир соъ бўлади. Бу гапни халифа Муовия ибн Абу Суфён розияллоҳу анҳу Шомдан Ҳижозга ҳаж ёки умра қилиб келганда эслатган экан. Шунда одамллар уни гапини олиб, буғдойдан ярим соъ миқдорида садақаи фитр беришга ўтган эканлар.\nАммо, Абу Саъид розияллоҳу анҳу кўнгиллари бўлмай, бир соъ беришни яхши кўрган эканлар.\n«Ибн Аббос Рамазоннинг охирида Басранинг минбарида хутба қилиб:\n«Рўзанинг садақасини чиқаринг», деди.\nОдамлар билмагандек туришаверади. Шунда у:\n«Бу ерда аҳли Мадинадан ким бор?! Туринглар! Биродаринггизга ўргатинглар! Улар билишмас экан! Расулуллоҳ соллаллоҳу алайҳи васаллам бу садақани хурмо ва арпадан бир соъдан ва буғдойдан ярим соъ ҳар бир ҳуру қулга, эру аёлга кичигу каттага фарз қилганлар», деди.\nАли келганда баҳонинг арзонлигини кўриб:\n«Аллоҳ сизларга (ризқни) кенг қилиб қўйибди. Ҳар нарсадан бир соъ қилсангиз яхши бўларди», деди».\nБу ҳадисда фитр садақаси Пайғамбаримиз соллаллоҳу алайҳи васалламнинг ўзлари томонида ярим соъ қилиб белгилангани айтилмоқда. Шу гапни Ҳанафий мазҳаби ҳужжат қилиб олган.\nСадақаи фитр ҳур, мусулмон ва ўсмаса ҳам закот нисобига молик бўлган одамга вожиб бўлади.\nБир кишининг нисобга етган моли бўлиб, у ўсадиган бўлса закот берар эди. Аммо садақаи фитрда молнинг ўсиши шарт эмас. Нисобга етса бўлди. Ўсмаса ҳам садақаи фитр бериши вожиб бўлавераи. Чунки садақаси фитрни бериш имкони борга вожиб қилинган.\nНисоб ила унга садақа олиш ҳаром бўлади ва қурбонлик ҳамда яқинларига нафақа бериш вожиб бўлади.\nКишининг молу мулки кўпайиб нисобга етгандан кейин бойга айланади. Бой одамга ўзига яраша молявий вазифалар юкланади. У закот ва садақа олиши ҳаром бўлади. Бой кишига қурбонлик қилиш вожиб бўлади. Бой одам учун ўзининг яқин қариндошларининг нафақаси ҳам вожиб бўлади. Садақаи фитр бериши ҳам унинг зиммасига вожиб бўлади.\nУ садақаи фитрни ўзидан, фақир бўлгани учун ёш боласидан, мулки бўлгани учун ходимидан, агар у мудаббар, умму валад ёки кофир бўлса ҳам беради.\nМудаббар-хожаси, мен ўлганимдан кейин озодсан деб қўйган қул.\nУмму валад-хожасидан бола кўрган чўри.\nБу икки тоифанинг нафақаси хожага вожиб бўлади ва уларни сотиб юбориш мумкин бўлмайди.\nБунинг далили қуйидаги ҳадиси шарифдир.\nКиши хотини, катта боласи, бой бўлган ёш боласи номидан садақаи фитр бермайди. Бой бўлган ёш болага ўзининг молидан берилади. Шунингдек, биров ўзининг мукотаби, тижорат учун ушлаб турган қули, қочиб кетган қули, шериклик қули ва шериклик қуллар номидан садақаи фитр бермайди.\nБу матнда зикри келган ва бой киши уларнинг номидан садақаи фитр бериши лозим бўлмган шахсларга оид ҳукмларнинг баъзилари ҳозирда ҳам давом этаётган бўлса, баъзилари ўтган замон хабарига айланган. Ана ўша ўтган замон хабарига айланган тоифалар кишининг мукотаби, тижорат учун ушлаб турган қули, қочиб кетган қули, шериклик қули ва шериклик қуллардир.\nҲукми боқий қолганлар эса қуйидагилар;\nХотин мустақил шахсдир. У эрига мулк ҳам эмас, тўла қарам ҳам эмас. Хотинда эрнинг фақат жифти ҳалоллик ҳақи бор, холос. Хотин ўзининг мустақил мулк тутиш ҳақи бор. Шунинг учун унинг ўзи садақаи фитр каби молявий ибодатларни ўзи адо этади. Аммо эр ўз ихтиёри билан хотини номидан садақаи фитрни адо этса жоиз бўлади.\n2. Катта боласи.\nБалоғатга етган бола ўзи мустақил шахс бўлади. У мукаллаф бўлади. Ўзидан содир бўлган ишларга жавобгар бўлади. Ўзига мулк мустақиллиги бор. Бинобарин у молявий ибодатларини ўзи адо этади.\n3. Бой бўлган ёш боласи.\nЧунки бу боланинг ўз бойлиги бор. Шунинг учун унга вожиб бўлган садақаи фитрни ўзининг молидан адо этилади.\nСадақаи фитрни бериш Ийди Фитрнинг тонги отиши билан вожиб бўлади. Уни олдиндан бериш жоиз. Кейинга қолса ҳам вожиблиги соқит бўлмайди.\nФитр садақаси бериш ийди-фитр куни тонг отиш билан вожиб бўлади, дейдилар Ҳанафий мазҳаби уламолари. Аммо, рамазоннинг аввалидан бераверса бўлади. Намоздан кейинга қолдирмаслик керак.\nМабодо ийд намозигача бера олмаса, намоздан кейин беради-ю, савоби унча бўлмайди, аммо бериши шарт.\nСадақаи фитр мискинларга берилади, улар уни таом қилиб ейдилар, хурсанд бўладилар. Ийд кунлари қувончларига-қувонч қўшилади. Шунинг учун ҳам ҳар ўлкада ўша ернинг энг кенг тарқалган таомидан садақаи фитр берилсин, дейилган. Шунда энг кўп одам манфаат олган бўлади.\nРамазони шариф ойида қилинган ибодатларга бошқа ой..


Ветеринария фаолиятини лицензиялаш тўғрисида Низом (ЎзР ВМ 03.11.2003 й. 479-сон Қарорига илова) | Ветеринария. Зоотехника тадбирлари. Ҳайвонлар карантини | Қишлоқ ва сув хўжалиги | Иқтисодиётнинг айрим соҳалари | ЎзР КонунчилигиМаълумотлар тизими «Ветеринария фаолиятини лицензиялаш тўғрисида Низом (ЎзР ВМ 03.11.2003 й. 479-сон Қарорига илова)» | NRM.uz\nЎзР Конунчилиги/ Иқтисодиётнинг айрим соҳалари/ Қишлоқ ва сув хўжалиги/ Ветеринария. Зоотехника тадбирлари. Ҳайвонлар карантини/ Ветеринария фаолиятини лицензиялаш тўғрисида Низом (ЎзР ВМ 03.11.2003 й. 479-сон Қарорига илова)\n2003 йил 3 ноябрдаги\nВетеринария фаолиятини лицензиялаш тўғрисида\n1. Мазкур Низом ветеринария фаолиятини лицензиялаш тартибини белгилайди.\n2. Лицензия бериш, шунингдек, қонун ҳужжатларида белгиланган ҳолларда лицензиянинг амал қилишини тўхтатиб туриш ёки тўхтатиш, шунингдек, уни бекор қилиш ва қайта расмийлаштириш, дубликат бериш, филиал очиш ёки фаолият (филиал) манзилини ўзгартириш тўғрисидаги қарорлар ветеринария фаолиятининг йўналишлари бўйича қуйидаги лицензияловчи орган, жумладан:\nа) Ўзбекистон Республикаси Ветеринария ва чорвачиликни ривожлантириш давлат қўмитаси (кейинги ўринларда "Қўмита" деб аталади) томонидан:\nветеринария лаборатория-диагностика ишлари бўйича;\nветеринария препаратлари, шу жумладан, ветеринария мақсадлари учун доривор воситалар, озуқа қўшимчалари, биологик препаратлар ва зоогигиена воситаларини ишлаб чиқариш ва тайёрлаш бўйича;\nветеринария препаратлари, шу жумладан, ветеринария мақсадлари учун биологик препаратлар реализацияси бўйича;\nб) Қорақалпоғистон Республикаси ветеринария ва чорвачиликни ривожлантириш қўмитаси, вилоятлар ва Тошкент шаҳар ветеринария ва чорвачиликни ривожлантириш бошқармалари (кейинги ўринларда "Қўмитанинг ҳудудий бошқармалари" деб аталади) томонидан:\nветеринария даволаш-профилактика ишлари бўйича;\nветеринария препаратлари, шу жумладан, ветеринария мақсадлари учун доривор воситалар, озуқа қўшимчалари ва зоогигиена воситалари реализацияси бўйича қабул қилинади.\nЛицензиялар бериш тўғрисидаги ҳужжатларни кўриб чиқиш, улар юзасидан хулоса тайёрлаш учун лицензияловчи орган Қорақалпоғистон Республикаси ветеринария ва чорвачиликни ривожлантириш қўмитаси, вилоятлар ва Тошкент шаҳар ветеринария ва чорвачиликни ривожлантириш бошқармалари ҳамда туман (шаҳар) ветеринария бўлимларининг раҳбар ва ходимларини эксперт сифатида (кейинги ўринларда эксперт деб аталади) жалб қилади ва уларнинг фаолият кўрсатиши тўғрисидаги низом Қўмита томонидан тасдиқланади.\n2-1. Лицензияловчи орган фаолиятини мувофиқлаштириш, лицензиялаш тартибини такомиллаштириш бўйича таклифлар тайёрлаш, Қўмита томонидан бериладиган лицензияларнинг реестрини юритиш, лицензияловчи орган томонидан фаолият йўналишларини лицензиялаш соҳасидаги қонун ҳужжатларига риоя этилишини назорат қилиш Қўмита томонидан амалга оширилади.\n3. Лицензияланадиган ветеринария фаолияти қуйидаги йўналишларни ўз ичига олади:\nветеринария лаборатория диагностика ишлари;\nветеринария препаратлари, шу жумладан, ветеринария мақсадлари учун доривор воситалар, озуқа қўшимчалари, биологик препаратлар ва зоогигиена воситаларини ишлаб чиқариш ва тайёрлаш;\nветеринария препаратлари, шу жумладан, ветеринария мақсадлари учун биологик препаратларни реализация қилиш;\nветеринария даволаш профилактика ишлари;\nветеринария препаратлари, шу жумладан, ветеринария мақсадлари учун доривор воситалар, озуқа қўшимчалари ва зоогигиена воситаларини релизация қилиш.\nВетеринария даволаш-профилактика ва лаборатория-диагностика ишлари рўйхати Қўмита томонидан белгиланади.\nУшбу банднинг учинчи хатбошидаги фаолият йўналишларига ёки унинг бир қисмига (қисмларига) эга бўлган лицензиатларга ўзлари томонидан ишлаб чиқарилган ёки тайёрланган ветеринария препаратларини реализация қилиш ҳуқуқи берилади.\nушбу банднинг иккинчи, учинчи ва тўртинчи хатбошларида кўрсатилган фаолият йўналишлари бўйича лицензияларни бериш Қўмита томонидан;\nбешинчи ва олтинчи хатбошидаги фаолият йўналишлари бўйича лицензияларни бериш Қўмитанинг ҳудудий бошқармалари томонидан амалга оширилади.\n4. Ветеринария фаолиятини амалга ошириш учун намунавий (оддий) лицензия берилади.\n5. Ветеринария фаолиятини амалга ошириш учун юридик ва жисмоний шахсларга лицензия амал қилиш муддати чекланмасдан берилади.\n6. Юридик ёки жисмоний шахс томонидан ветеринария фаолияти фақат лицензияда кўрсатилган йўналишлари амалга оширилиши мумкин.\nЛицензиатда лицензияланадиган фаолиятни амалга ошириш учун фойдаланиладиган филиаллар (алоҳида ҳудудлардаги бўлинмалар ва объектлар) мавжуд бўлган тақдирда лицензия бериш вақтида кўрсатиб ўтилган филиаллар (алоҳида ҳудудлардаги бўлинмалар ва объектлар) сонига қараб улардан ҳар бирининг жойлашга жойи кўрсатилган ҳолда лицензияловчи орган томонидан тасдиқланган лицензия нусхалари берилади.\n7. Қуйидагилар ветеринария фаолиятини амалга оширишда лицензия талаблари ва шартлари ҳисобланади:\nветеринария соҳасидаги Ўзбекистон Республикаси қонун ҳужжатларига риоя этиш;\nлицензиатнинг фаолиятни амалга оширишда фуқароларнинг ҳуқуқлари ва қонуний манфаатларига, соғлиғига, жамоат хавфсизлигига зарар етказишнинг олдини олишга қаратилган қонун ҳужжатларига риоя этиши;\nветеринария йўналиши бўйича ўрта-махсус маълумотга эга бўлган юридик шахс мақомига эга бўлган субъектлар штатидаги ходимлар ҳамда якка тартибдаги тадбиркорлар фақат ветеринария препаратлари, шу жумладан, ветеринария мақсадлари учун доривор воситалар, озуқа қўшимчалари ва зоогигиена воситалари реализациясини амалга ошириши;\nюридик шахс штатида олий ёки ўрта махсус маълумотга ва ветеринария соҳасида махсус тайёргарликка эга бўлган ветеринария мутахассисларининг мавжуд бўлиши;\nякка тартибдаги тадбиркорнинг олий ёки ўрта махсус ветеринария маълумотига ва ветеринария соҳасида махсус тайёргарликка эга бўлиши;\nюридик шахс ходимларининг, ветеринария фаолиятини амалга оширувчи якка тартибдаги тадбиркорларнинг камида 5 йилда бир марта малака ошириши;\nлицензия талабгори ёки лицензиат ветеринария фаолиятини амалга ошириш учун унга мулк ҳуқуқи билан ёки бошқа қонуний асосда тегишли ветеринария нормалари ва қоидаларига мувофиқ биноларга эга бўлиши;\nтегишли ташкилий-техник шартлар ва моддий-техника жиҳозларининг, шу жумладан, асбоб-ускуналар, асбоблар ҳамда рухсат берилган ветеринария технологияларини қўллаш учун фойдаланиладиган ҳужжатларнинг мавжуд бўлиши;\nветеринария нормалари ва қоидаларига риоя этиш;\nЎзбекистон Республикасида рухсат берилган диагностика, профилактика ва даволаш усулларини, шунингдек, ветеринария препаратларини қўллаш.\nлицензиат юридик шахс томонидан лицензияловчи органга ветеринария мутахассисининг ишга олинганлиги тўғрисидаги маълумотларни тақдим этиш мутахассис ишга олинган кундан бошлаб 10 кун мобайнида.\n8. Ветеринария фаолиятининг тегишли йўналишларини амалга ошириш учун зарур бўлган моддий-техник базага ва бошқа техника воситаларига қўйиладиган энг кам талаблар белгиланган тартибда лицензияловчи орган томонидан белгиланади.\nIII. ЛИЦЕНЗИЯ ОЛИШДА, ФИЛИАЛ ОЧИШДА ЁКИ\nФАОЛИЯТ (ФИЛИАЛ) МАНЗИЛЛАРИ ЎЗГАРГАНДА\nюридик шахс учун юридик шахснинг номи ва ташкилий-ҳуқуқий шакли, жойлашган жойи (почта манзили), банк муассасасининг номи ва банк муассасасидаги ҳисоб рақами;\nжисмоний шахс учун фамилияси, исми, отасининг исми, фуқаронинг шахсини тасдиқловчи ҳужжатга оид маълумотлар;\nшунингдек, телефон рақамлари ҳамда фаолиятни амалга ошириш (филиаллар) манзиллари;\nюридик ёки жисмоний шахс амалга оширишни мўлжаллаётган фаолият йўналишлари;\nб) лицензияловчи орган томонидан лицензия бериш тўғрисидаги ариза кўриб чиқилганлиги учун йиғим тўланганлигини тасдиқловчи ҳужжат;\nв) тегишли якка тартибдаги тадбиркорнинг дипломидан ёки унинг кўчирмасидан нусха.\n9-1. Филиал очишда ёки фаолият (филиал) манзиллари ўзгарганда лицензиат лицензияловчи органларга филиал очиш ёки фаолият (филиал) манзиллари ўзгарганлиги тўғрисидаги ариза, унда қуйидагилар кўрсатилади:\nюридик шахс учун юридик шахснинг номи ва ташкилий-ҳуқуқий шакли, жойлашган жойи (почта манзили), ўзгартирилган фаолият ёки филиал манзиллари;\nянги фаолият (филиал) манзилларида амалга оширилиши мўлжалланган фаолият йўналишлари.\nФилиал очиш ёки фаолият (филиал) манзиллари ўзгарганлиги тўғрисида лицензиатларнинг аризасини кўриб чиқиш муддати лицензия талабгори аризасини кўриб чиқиш муддатида амалга оширилади, шунингдек, йиғим ва божлар ундирилмайди.\n10. Лицензия талабгори ёки лицензиатдан мазкур Низомда назарда тутилмаган ҳужжатларни тақдим этишни талаб қилинишига йўл қўйилмайди.\n11. Ҳужжатлар лицензия талабгори ёки лицензиат томонидан лицензияловчи органга бевосита ёхуд олинганлиги тўғрисидаги билдиришнома билан почта алоқаси воситаси орқали ёки электрон шаклда етказиб берилади. Электрон шаклда тақдим этилган ҳужжатлар лицензия талабгори ёки лицензиатнинг электрон рақамли имзоси билан тасдиқланади.\nҲужжатлар лицензияловчи органнинг масъул ходими томонидан рўйхат бўйича қабул қилинади, рўйхатнинг нусхаси ҳужжатлар қабул қилиб олинган сана тўғрисида белги қўйилган ҳолда лицензия талабгори ёки лицензиатга юборилади (топширилади). Масъул ходим жойида бўлмаганлиги туфайли ҳужжатларнинг қабул қилинишини рад этишга йўл қўйилмайди. Масъул ходим вақтинча жойида бўлмаган тақдирда унинг функцияларини белгиланган тартибда лицензияловчи орган томонидан белгиланадиган ходим бажаради.\n12. Нотўғри ёки бузилган маълумотлар тақдим этилганлиги учун лицензия талабгори ёки лицензиат Ўзбекистон Республикаси қонун ҳужжатларига мувофиқ жавоб беради.\n13. Ариза кўриб чиқилганлиги учун лицензия талабгоридан қонун ҳужжатларида белгиланган базавий ҳисоблаш миқдорининг бир баравари миқдорида йиғим ундирилади.\nЛицензия талабгорларининг аризалари кўриб чиқилганлиги учун йиғим суммаси лицензияловчи органнинг ҳисоб рақамига ўтказилади. Лицензия талабгори берилган аризадан воз кечган тақдирда тўланган йиғим қайтарилмайди.\n14. Ветеринария фаолиятини лицензиялаш ушбу Низомга илова қилинаётган схемага мувофиқ амалга оширилади.\nЛицензия бериш ёки лицензия беришни рад этиш тўғрисида қарор ариза ва барча зарур ҳужжатлар олинган кундан бошлаб йигирма кундан ортиқ бўлмаган муддатда қабул қилинади.\n15. Лицензия талабгорининг барча зарур ҳужжатлар илова қилинган аризаси улар олинган кунда кўриб чиқиш учун экспертга юборилади.\nЭксперт ўн кун муддатда тақдим этилган ҳужжатларни кўриб чиқади ва улар бўйича лицензия бериш ёки лицензия беришни рад этиш тўғрисида эксперт хулосаси тайёрлайди.\nЛицензияловчи орган беш кун муддатда эксперт хулосаси асосида лицензия бериш ёки лицензия беришни рад этиш тўғрисида қарор қабул қилади.\nЛицензия талабгорининг лицензия талаблари ва шартларига мувофиқлигини аниқлаш учун лицензияловчи орган эксперт илтимосига кўра ўз маблағлари ҳисобига:\nлицензия талабгорида лицензияланадиган фаолият йўналишини амалга ошириш учун мавжуд шароитларни жойларга чиқиб баҳолаш;\nтегишли хулосалар тайёрлаш учун шартнома асосида экспертларни жалб қилиш ҳуқуқига эга.\n16. Лицензияловчи орган тегишли қарор қабул қилингандан кейин уч кун муддатда лицензия талабгорини қабул қилинган қарор тўғрисида ёзма равишда хабардор қилади.\nамалга оширилишига лицензия берилаётган ветеринария фаолияти йўналишларининг номи;\nлицензияланадиган фаолият йўналиши амалга ошириладиган манзил (манзиллар);\nлицензиат томонидан лицензия битими талаблари ва шартлари бажарилишини лицензияловчи орган томонидан назорат қилиш тартиби;\nветеринария фаолиятининг муайян йўналишини амалга ошириш хусусиятларига тааллуқли бошқа шартлар.\nЛицензия қайта расмийлаштирилган ёки филиал очилган тақдирда лицензия битимига ўзгартириш ёки қўшимчалар киритилади ёхуд янги лицензия битими тузилади.\nЛицензиялар махсус бланкаларда расмийлаштирилади. Лицензия бланкаси намунаси Ўзбекистон Республикаси Вазирлар Маҳкамасининг 2000 йил 20 декабрдаги 488-сон қарорига мувофиқ лицензияловчи орган томонидан тасдиқланади.\nЛицензиялар бланкалари қатъий ҳисобда турадиган ҳужжатлар ҳисобланади, ҳисобга олиш сериясига, тартиб рақамига ва ҳимояланганлик даражасига эга бўлади. Лицензиялар бланкалари лицензияловчи орган буюртманомасига кўра "Давлат белгиси" давлат-ишлаб чиқариш бирлашмаси томонидан босмахона усулида тайёрланади. Лицензиялар бланкалари ҳисобга олиниши, сақланиши ва мақсадли фойдаланилиши учун лицензияловчи орган раҳбарлари жавоб беради.\nЛицензия талабгори лицензияловчи органнинг лицензия беришни рад этилиши тўғрисидаги қарори, шунингдек лицензияловчи орган мансабдор шахсининг хатти-ҳаракати (ҳаракатсизлиги) юзасидан қонун ҳужжатларида белгиланган тартибда шикоят қилиш ҳуқуқига эгадир.\nЛицензия талабгори томонидан лицензия бериш рад этилишига асос бўлган сабаблар бартараф этилган тақдирда, ҳужжатларни такроран кўриб чиқиш лицензия талабгорининг аризаси барча зарур ҳужжатлар билан биргаликда олинган кундан бошлаб ўн кундан ортиқ бўлмаган муддатда амалга оширилади.\nБунда такроран тақдим этилган ҳужжатлар улар қабул қилинган кунда кўриб чиқиш учун экспертга юборилади.\nЭксперт тақдим этилган ҳужжатларни олти кундан ортиқ бўлмаган муддатда кўриб чиқади ва улар юзасидан лицензия бериш ёки лицензия беришни рад этиш тўғрисида эксперт хулосаси тайёрлайди.\nЛицензияловчи орган эксперт хулосаси асосида тўрт кун муддатда лицензия бериш ёки лицензия беришни рад этиш тўғрисида қарор қабул қилади.\n20-1. Ветеринария фаолиятини амалга ошириш учун лицензиатнинг лицензия олиши ва ундан фойдаланиши борасидаги лицензияловчи орган билан лицензия талабгори ўртасидаги муносабатларни тартибга соладиган лицензия шартномаси тузилади.\nЛицензия шартномаси "Фаолиятнинг айрим турларини лицензиялаш тўғрисида"ги Ўзбекистон Республикаси Қонунининг 19-моддасида кўрсатилган маълумотларни ўз ичига олган бўлиши лозим.\nЛицензия шартномаси икки нусхада - лицензиат ҳамда лицензияловчи орган учун бир нусхадан тузилади.\n21. Юридик шахс - лицензиат ўзгартирилган, унинг номи ёки жойлашган жойи (почта манзили) ўзгарган тақдирда, лицензиат қайта рўйхатдан ўтказилгандан кейин бир ой муддатда лицензияловчи органга кўрсатиб ўтилган маълумотларни тасдиқловчи тегишли ҳужжатлар илова қилинган ҳолда лицензияни қайта расмийлаштириш тўғрисида ариза бериши шарт.\nЖисмоний шахс - лицензиатнинг фамилияси, исми, отасининг исми ёки яшаш жойи ўзгарган тақдирда, лицензиат қайта рўйхатдан ўтказилгандан кейин бир ой муддатда лицензияловчи органга кўрсатиб ўтилган маълумотларни тасдиқловчи тегишли ҳужжатлар илова қилинган ҳолда лицензияни қайта расмийлаштириш тўғрисида ариза бериши шарт.\nЯнгидан вужудга келган юридик шахсни давлат рўйхатидан ўтказиш санасида ветеринария фаолиятини амалга ошириш ҳуқуқини берувчи лицензияга эга бўлган лицензиатлар қўшиб юборилган тақдирда, лицензияни ушбу банднинг биринчи хатбошида назарда тутилган тартибда қайта расмийлаштиришга йўл қўйилади.\n23. Лицензияни қайта расмийлаштиришда лицензияловчи орган лицензиялар реестрига тегишли ўзгартиришлар киритади. Лицензияни қайта расмийлаштириш лицензияловчи орган томонидан тегишли ҳужжатлар илова қилинган ҳолда лицензияни қайта расмийлаштириш тўғрисида ариза олинган кундан ёки лицензиянинг амал қилишини лицензияланадиган фаолият турининг бир қисми (қисмлари) учун тўхтатиш тўғрисида қарор қабул қилинган кундан бошлаб беш кун мобайнида амалга оширилади.\n25. Йўқотиб қўйилган ёки яроқсиз ҳолга келиб қолган лицензия ўрнига лицензиат аризасига кўра дубликат берилиши мумкин.\nЛицензия дубликатини беришда лицензия талабгорининг лицензия бериш тўғрисидаги аризаси кўриб чиқилганлиги учун тўланадиган сумманинг ярми миқдорида йиғим ундирилади. Йиғим суммаси лицензияловчи органнинг ҳисоб рақамига ўтказилади.\n25-1. Қайта расмийлаштириш, дубликат беришда олдин берилган лицензияларда кўрсатилган йўналишлар бўйича ваколатли лицензияловчи органга мурожаат қилади.\n26. Лицензиат томонидан лицензия талаблари ва шартларига риоя этилиши устидан назорат қонун ҳужжатларида белгиланган тартибда лицензияловчи орган томонидан амалга оширилади.\n27. Лицензия талаблари ва шартларига риоя этилишини назорат қилишда лицензияловчи орган ўз ваколатлари доирасида қуйидаги ҳуқуқларга эга:\nлицензия талаблари ва шартларига риоя этилишини текшириш чоғида пайдо бўладиган масалалар бўйича лицензиатдан зарур ахборотни белгиланган тартибда сўраш ва олиш;\nлицензиатга аниқланган бузилишларини бартараф этиш мажбуриятини юкловчи қарорлар чиқариш, бундай бузилишларни бартараф этишга мажбур бўлган муддатларни белгилаш;\nхўжалик юритувчи субъектлар томонидан ветеринария фаолиятини лицензиясиз амалга ошириш ҳоллари аниқланган тақдирда материалларни қонун ҳужжатларида белгиланган чоралар кўриш учун белгиланган тартибда солиқ органларига юбориш.\n28. Лицензия талаблари ва шартларига риоя этилишини текширишда лицензияловчи орган ходимлари томонидан икки нусхада далолатнома тузилади, уларнинг биттаси лицензиатга берилади, иккинчи нусхаси лицензияловчи органда қолади.\n29. Лицензиянинг амал қилишини тўхтатиб туриш ва тўхтатиш, уни бекор қилиш "Фаолиятнинг айрим турларини лицензиялаш тўғрисида"ги Ўзбекистон Республикаси Қонунининг 22-24-моддаларида назарда тутилган ҳолларда ва тартибда амалга оширилади.\nЛицензияловчи органнинг лицензиянинг амал қилишини тўхтатиб туриш ва тўхтатиш, уни бекор қилиш тўғрисидаги қарори юзасидан судга шикоят қилиниши мумкин. Лицензияловчи орган қарори асоссиз эканлиги суд томонидан эътироф этилган тақдирда, лицензияловчи орган лицензиат олдида лицензиат кўрган зарар миқдорида жавоб беради.\n30. Лицензияловчи орган лицензиялар реестрини юритади. Ветеринария фаолиятини амалга оширишга лицензиялар реестри юридик ва жисмоний шахслар учун алоҳида юритилади.\nюридик шахслар учун - ташкилотнинг номи ва солиқ тўловчининг идентификация рақами, мулкчилик шакли, филиаллар тўғрисида маълумотлар, ташкилот раҳбарининг фамилияси, исми, отасининг исми;\nжисмоний шахслар учун - лицензиатнинг фамилияси, исми, отасининг исми, унинг паспорти маълумотлари, яшаш манзили, телефони;\nд) ветеринария фаолияти йўналиши;\nе) лицензияланадиган фаолият амалга ошириладиган манзил, иш телефони, факс;\nж) лицензияни қайта расмийлаштириш, унинг амал қилиш муддатини тўхтатиб туриш ва тиклашнинг асослари ва санаси;\nз) лицензиянинг амал қилишини тўхтатиш ёки лицензияни бекор қилишнинг асослари ва санаси.\n31. Лицензияларнинг реестрларида мавжуд бўлган маълумотлар лицензияловчи органнинг веб-сайтига жойлаштирилади ва танишиб чиқиш учун очиқ бўлади.\nIХ. ЛИЦЕНЗИЯ БЕРИЛГАНЛИГИ\nУЧУН ДАВЛАТ БОЖИ\n32. Лицензия берилганлиги учун базавий ҳисоблаш миқдорининг ўн баравари миқдорида давлат божи ундирилади.\n33. Давлат божи суммаси республика бюджетига ўтказилади.\nЛицензия талабгори - юридик шахс, жисмоний шахс\n1.Ветеринария фаолиятини лицензиялаш тартиби тўғрисидаги Низомда назарда тутилган рўйхатга мувофиқ лицензия олиш учун зарур бўлган ҳужжатларни тайёрлайди.\n2. Лицензияловчи органга ҳужжатларни бевосита ёхуд уларнинг олинганлиги тўғрисида билдиришнома билан почта алоқаси орқали тақдим этади.\n1. Лицензияловчи органнинг масъул ходими ҳужжатларни рўйхат бўйича қабул қилади, унинг нусхаси ҳужжатларни қабул қилиш санаси кўрсатилган ҳолда ариза берувчига юборилади (топширилади).\n2. Лицензияловчи орган кўриб чиқиш учун экспертга юборади.\n3. Қайта тақдим этилган ҳужжатлар кўриб чиқиш учун экспертга юборилади.\nҳужжатлар қабул қилинган кунда\n1. Ҳужжатларни кўриб чиқади, ветеринария фаолиятини амалга ошириш учун лицензия бериш ёки лицензия беришни рад этиш тўғрисида эксперт хулосасини тайёрлайди.\n2. Лицензия талабгори томонидан лицензия беришни рад этиш учун асос бўлган сабаблар бартараф этилгандан кейин ҳужжатлар қайта тақдим этилган тақдирда ҳужжатларни кўриб чиқади.\n1) ҳужжатлар олингандан кейин 15 кундан ортиқ бўлмаган муддатда;\n1. Лицензияловчи орган экспертнинг хулосаси асосида лицензия бериш ёки лицензия беришни рад этиш тўғрисида қарор қабул қилади.\n3. Лицензия талабгорини қабул қилинган қарор тўғрисида ёзма равишда хабардор қилади. Билдиришнома билан бир вақтда лицензия талабгорига имзолаш учун лицензия битими юборилади.\n1) тегишли хулоса олингандан кейин 5 кун мобайнида\n2,3,4) тегишли қарор қабул қилингандан кейин 3 кун мобайнида\nЛицензияловчи органга лицензия берилганлиги учун давлат божи тўланганлигини тасдиқловчи ҳужжатни тақдим этади ҳамда лицензия битимини имзолайди. Ушбу шартлар бажарилмаган тақдирда лицензияловчи орган лицензияни бекор қилиш тўғрисида қарор қабул қилишга ҳақлидир.\n1. Лицензия беришни рад этиш учун асос бўлган сабаблар бартараф этилган тақдирда ҳужжатларни қайта кўриб чиқиш ҳуқуқига эга.\n2. Расмийлаштирилган лицензия лицензияловчи орган томонидан лицензиатга берилади.\n- лицензия битими имзолангандан ва давлат божи тўлангандан кейин 3 кун муддатда


Сурхондарёга энг кўп сайёҳ Афғонистондан кириб келмоқда. Улар нима изламоқда? - Darakchi\nЖАМИЯТ 14.11.2019, 08:36\nТеглар: Сурхондарё, Афғонистон\nЎтган 2018 йил 700-800 киши келган бўлса, бу йил тўрт мингдан ортиқ қабул қилинди. Афғонларга, энг аввало, юртимиздаги тинчлик, осойишталик қизиқ. Улар хотиржамлик излаб келмоқда, дейди ЎзА\nЮртимизда сайёҳлик ривожланмоқда. Буни Сурхондарёга келаётган меҳмонлар сонидан ҳам билса бўлади. Бу йил бизга ўтган йилгидан кўра уч баробар кўп сайёҳ келди.\nСамарқанд, Бухоро, Хива каби шаҳарлар сайёҳлик борасида бой тажриба тўплаган. Сурхондарё энди улар сафига қўшилиб бормоқда. Аслида бизда кўплаб тарихий обидалар мавжуд бўлиб, улар энди таъмирланиб, сайёҳлар эътиборига ҳавола этилмоқда. Ҳаким ат-Термизий, Исо ат-Термизий, Султон ота, Қирқ қиз кабилардан ташқари буддизм билан боғлиқ ўндан зиёд обидалар мавжуд. Денов, Термиз, Шўрчи ва Музробод туманларида улар кўпроқ учрайди. Фаёзтепа, Кампиртепа, Далварзинтепа. Қоратепа кабиларни кўриш учун Япония, Хитой ва Малайзиядан ҳар йили жуда кўп одамлар келмоқда.\nБизда туризмни бошқа турлари қатори таништирув туризми ҳам ривожланмоқда. Бу йўналишда АҚШ, Германия, Франциядан кўп келишади. Энг кўпи эса Афғонистондан келади. Уларга виза бериб улгурмаймиз. Чунки, юртимиз кўпгина давлатлар учун очиқ бўлгани боис Афғонистондан келиш ҳам жуда осон. Ўтган йили 700-800 киши келган бўлса, бу йил тўрт мингдан ортиқ қабул қилинди. Афғонларга, энг аввало, юртимиздаги тинчлик, осойишталик қизиқ. Улар хотиржамлик излаб келади. Меҳмонхоналарга жойлашиб, тарихий обидаларни кўради ва боғларда сайр қилиб беш, ўн кун қолиб кетади.


Иван Ракитич: "Бенфика"ни ҳурмат қиламиз" / CHAMPIONAT.asia\nИван Ракитич: "Бенфика"ни ҳурмат қиламиз"\n10 май 00:54\nИспаниянинг "Севилья" жамоаси ярим ҳимоячиси Иван Ракитич финал олдидан ўз фикрларини билдириб ўтди.\nЕвропа лигаси финалига етиб келиш учун тўққиз ой тинмай меҳнат қилдик. Ҳар қандай жамоа финалгача етиб келар экан, кейин албатта ундаги ғалаба ҳақида ўйлай бошлайди. "Бенфика" жамоаси ҳақида шуни айтиш мумкинки, улар жуда бой тажрибага эга клуб. Португалия клуби бундай мусобақа финалларида кўп иштирок этишган.\nЎтган мавсумда ҳам бу жамоа Европа лигаси финалига қадар етиб келган эди. Биз "Бенфика"ни ҳурмат қиламиз. Лекин биз фақат ўз ўйинимиз ҳақида ўйлашимиз керак.\nФиналда ғалаба қозонишимиз зарур. Бўлмаса мухлислар "Порту" ёки "Валенсия" билан бўлган ўйинларни ёдларида узоқ сақлашмайди. Бундан фойда йўқ. Асосий вазифа бу турнирда мухлисларга чинакамига байрамни тақдим этиб беришимиз керак.


Фазлиддин Ғоибназаровнинг кейинги жанги қачон ўтказилиши маълум бўлди | Qalampir.uz\nФазлиддин Ғоибназаровнинг кейинги жанги қачон ўтказилиши маълум бўлди\nСпорт\t09 Июнь 15:34 4621\nҲаваскор боксда Рио Олимпиадаси чемпиони бўлган Фазлиддин Ғоибназаров профессионал боксдаги навбатдаги жангини 26 июнь куни АҚШнинг Лас-Вегас шаҳрида ўтказади. Унга мағлубият нималигини билмай келаётган америкалик Куинтон Рэнделл рақиблик қилади.\nБиринчи яримўрта вазн (63,5 кг) тоифасида фаолиятини олиб борган Фазлиддин (9-1, 5 КО) 26 июнь куни АҚШнинг Невада штати Лас-Вегас шаҳрида ташкил этиладиган бокс оқшомида рингга кўтарилади. Ғоибназаровнинг хабар беришича, боксчи шу куни яримўрта вазн (66,7 кг) тоифасида жанг ўтказади ва унинг рақиби, таъкидланганидек, мағлубият нималигини билмай келаётган америкалик Куинтон Рэнделл (8-0, 2 КО) бўлади.\nБундан ташқари, Фазлиддин Ғоибназаров украиналик собиқ жаҳон чемпиони Василий Ломаченко ҳамда япониялик Масайоши Накатани билан бокс оқшомининг андеркардида рингга чиқади. Айни пайтда, чарм қўлқоп устаси Тошкентда мураббийи Аброр Турсунпўлатов қўл остида сўнгги машғулотини ўтказяпти.\nМаълумот учун, Фазлиддин Ғоибназаров шу кунгача профессионал боксда 10 та жанг ўтказиб, уларнинг 9 тасида ғалаба қозонган (5 та нокаут), 1 маротаба мағлубиятга учраган. У охирги жангини 5 декабрь куни арманистонлик Манук Диланянга қарши ўтказиб, рақибини 8 раундлик жангда очколар эвазига мағлуб этганди.\nФазлиддиннинг рақиби Куинтон Рэнделл эса профессионал боксда саккизта жангда иштирок этиб, барчасида ғалаба қозонган. Ҳисобида иккита нокаутли ғалаба бор.\nПрофессионал бокс Фазлиддин Ғоибназаров Ҳаваскор бокс Рио Олимпиадаси Куинтон Рэнделл\n15 Октябрь 17:43 34815\n16 Октябрь 12:16 24251\n15 Октябрь 20:31 24076


Фото: Михаил Метцель/ТАСС Беларусь Украина билан чегарасини тўлиқ ёпди. Беларусь президенти Александр Лукашенконинг таъкидлашича, бунга Украинадан қурол кириб келаётгани сабаб бўлган. “Биз ўз иниларимиз, бизга яқин одамлар билан чегарани азалдан 1-рақамли душман бўлиб кўринган НАТОдан ҳам зичроқ ёпишга мажбур бўлдик”, деб айтган Лукашенко Минскда ўтган террорчиликка қарши инновацион ёндашувлар билан курашиш бўйича халқаро анжуманда. У агар бу қурол “оддий ва айниқса миллатчи кайфиятдаги одамлар қўлига тушса, террорчиликни кутавер” деб айтган. Беларусь давлат чегараси қўмитасида маълум қилинишича, 2018 йилда Украина билан чегарада 800 дан кўпроқ ўқ-дори ва 76 та қурол мусодара қилинган. Ўшанда Лукашенко давлатнинг жанубий сарҳадлари қўриқланишини кучайтиришни буюрган ва чегарачилар сони оширилиши мумкинлигини айтган.\nВчера, 13:25 Сайт города Днепродзержинска


«Озодлик Радиоси»га қанча пул ажратилади?\n«Озодлик Радиоси» (тўла номи - «Озод Европа Радиоси/Озодлик Радиоси», РСЕ/РС) - АҚШ Конгресси томонидан молиялаштириладиган халқаро нотижорат радиоузатиш ташкилоти. Бу ҳақда CA-News хабар қилмоқда.\nАҚШнинг Глобал медиалар бўйича агентлиги васий ҳисобланади. Миссияси - «матбуот эркинлиги ҳукумат томонидан чекланган ёки ҳозирча жамоат ҳаётининг нормасига айланмаган мамлакатлар аудиториясига мурожаат қилиш орқали, демократик қадриятлар ва институтларни тарғиб этиш».\nЭфирга узатишдан ташқари, «Озодлик Радиоси» Интернет орқали ҳам ўз эшиттиришларини беради ва телевизион дастурлар яратади. Ташкилотнинг бош қароргоҳи Вашингтонда, дастурий маркази - Прагада (1995 йилигача Мюнхенда жойлашган), шунингдек, 17та минтақавий бюро мавжуд.\nЖурналистлар ижодий уюшмаси раиси Комил Алламжоновнинг танқидига жавоб берди\nTelegram’нинг фойдаланувчилари сони бир кун ичида одатдагидан 10 баробарга кўпайди


ҲАРБИЙЛАР САЙЛОВДА ФАОЛ ИШТИРОК ЭТДИ - UzTV New York, Inc.\nҲАРБИЙЛАР САЙЛОВДА ФАОЛ ИШТИРОК ЭТДИ\nЎзбекистон Республикаси Олий Мажлиси Қонунчилик палатаси, халқ депутатлари вилоят, туман ва шаҳар Кенгашларига бўлиб ўтган сайловда Фарғона вилоятида жойлашган ҳарбий қисмларда ташкил этилган сайлов участкаларида ҳам муддатли ҳарбий ва шартнома асосида хизмат қилаётган оддий аскарлар, сержантлар, офицерлар ҳамда уларнинг оила аъзолари ўз сиёсий фаолликларини намойиш этдилар.\nФарғона шаҳридаги ҳарбий қисмларнинг бирида жойлашган 718-участка сайлов комиссияси раиси, тиббиёт майори Одил Диёровнинг таъкидлашича, сайловчиларнинг катта қисмини ёшлар ташкил қилади. Оддий аскар Абдутолиб Пўлатов ушбу сайлов участкасида биринчилардан бўлиб овоз берди.\n– Ўзим танлаган номзодга овоз бердим. Юртимиздаги бундай катта сиёсий жараёнда қатнашганимдан хурсандман. – дейди А.Пўлатов. – Мамлакатимизда муҳтарам Юртбошимиз раҳнамолигида биз, ёшларни, жумладан, ҳарбийларни ҳар томонлама қўллаб-қувватлашга катта эътибор ва ғамхўрлик кўрсатилмоқда. Биз хизмат қилаётган ҳарбий қисмда яшаш, ўқиб-ўрганиш, спорт билан мунтазам шуғулланиш учун барча зарур шарт-шароит яратилган.\n– Овоз бериш замирида халқ хоҳиш-иродасининг ифодаси ётгани қанчалик масъулиятли эканлигидан далолатдир, – дейди шартнома асосида хизмат қилаётган сержант Баҳодир Ғаниев. – Шу масъулиятни чуқур ҳис қилган ҳолда, юртимизнинг янада тараққий этиши, халқимиз фаровонлигини янада юксалтиришга хизмат қиладиган қонунлар ишлаб чиқишга муносиб ҳисса қўша оладиган номзодларга овоз бердим, деб ўйлайман.


Ҳокимлар нега ишхонада ухлайди? Иш вақтига қачон амал қилинади? - Вазир жавоб берди\nБандлик ва меҳнат муносабатлари вазирлиги тамонидан миллий матбуот марказида ўтказилган тадбирда давлат органлари хизматчилари иш вақтидан ортиқча ишлашлари муаммоси кўтарилди. Бу ҳақда ЎзА хабар қилди.\nЖурналист баъзи вилоят ҳокимлари билан интервью қилиш жараёнида уларни иш кўплигидан хизмат хонасида тунаб қолишларига гувоҳ бўлганликларини айтишди. Бунга жавобан вазир Шерзод Кудбиев қуйидагича жавоб қилди.\n«Бутун дунёда давлат хизматини мувофиқлаштирувчи органлар бор. Бандлик хизмати давлат хизматини мувофиқлаштирувчи орган эмас. Бандлик ва меҳнат муносабатлари вазирлиги Адлия вазирлиги билан ҳамкорликда ана шандай давлат хизматини мувофиқлашттрувчи орган тузиш бўйича таклиф киритилган. Айнан шу орган иш вақтига амал қилинишини тартибга солади. Қолаверса, белгилаганган вақтдан ортиқча ишлаган жабрланувчи бизга мурожаат қилмаган. Агар мурожаат қилинса биз, албатта буни кўриб чиқамиз ва белгиланган қонун доирасида чора кўрамиз», деди Ш.Кудбиев.\nТашкилотларнинг Тошкент вилояти бошқармалари Нурафшонга кўчирилмаётгани қандай қийинчиликларга сабаб бўлмоқда?\nБрюсселда “Ўзбекистон пахта теримида болалар меҳнати ва мажбурий меҳнатга қандай барҳам бермоқда” мавзусидаги мунозара форуми ўтказилади\nШавкат Мирзиёев: касб-ҳунар коллежлари қуруқ диплом берадиган даргоҳга айланиб қолди\nШамсиддин 4 июн 2019 17:29\nКим айтади мен иш вактимдан ташкари мажбуран ишлаяпман, мени дам олиш хукуким поймол булаяпти деб. Биринчидан коллектив деган нарса бор, иккинчидан кузга куз тушиши бор （хамкасбинг ёки бошлигингни устидан арз килмайсанку）. Буни хечкандай арзларсиз, хар бир ташкилот ва муасасаларни махсус рейдлар оркали текшириш керак.\nBobur 4 июн 2019 23:46\nHududlarda haq huquqingni so‘rab biror bir joyga murojaat etsang o‘sha tashkilot yoki muassasa dushmani hisoblanasan kishi jamoada qosh ko‘z degan tushunchalar insonlarning qon-qoniga singib ketgan.\nFeruza 5 июн 2019 07:37\n"Агар екмаса, эшик очик". Энг куп ишлатиладиган аргумент. Нафакат иш вакти, татил кунлари белгилашда хам нохаклик бор менимча. Масалан, банкларда касса ходимларининг татил куни 15 кун. Хар куни кечгача ишлайдиган, ойнинг охирги саналарида хатто кечаси 3-4 гача колиб ишлашсада, яна татил вакти хам кискартирилган.\nШохруз 5 июн 2019 21:06\nРахбарларда шундай дейди - " шу ойликка куниб ишлаяпсанми, дам олиш куни хам ишга чакирсак ишлайсан ва керак булса иш вакти тугагандан кейин хам утириб ишлайсан . Биз хам дам олишсиз, ярим кечагача шу ойликка куниб ишлаяпмиз". Бундан ташкари, юкори ташкилотлар зарур маьлумотларни айнан иш вакти тугашига якин сурайди. Кейин, иш вакти тугагагандан сунг хам ишчилар 3-4 соат ишлашга мажбур булади.Эртаси куни соат 8:00да кадрлар инспектори эшик тагида кеч колганларни руйхатини тузиб, тушунтириш хати олади.\nРеалист 6 июн 2019 09:27\nТекинга сут беришлари керак биз шоҳларга.\nМирвохид 6 июн 2019 20:05\nМехнат вазирлиги касаба юушмаси назоратила булиши керак эмасмиди. Иш жойимда отдел кадрга нега кеч келишига тушунтириш хати олинади нега ишдан кейин ишлагани хисобланмиди диган саволи берсам бизага фарки йук колиб ишлашин ишини битиромадин. Ишга 9 етиб келиш сани муамойинг диб жавоб берди